
HOTĂRÂRE

cu privire la Raportul de activitate
al IPNA Compania „Teleradio-Moldova”
pentru primul semestru al anului 2011
În conformitate cu prevederile art.56 alin.(6), art.58 lit.c), art.64 alin.(4) din Codul audiovizualului al Republicii Moldova şi în baza p.42 lit.d) şi m) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007, Consiliul de Observatori

HOTĂRĂŞTE:

1. Se aprobă Raportul de activitate al IPNA Compania „Teleradio-Moldova” pentru primul semestru al anului 2011 (se anexează).

2. În termen de 10 zile lucrătoare, președintele Companiei va asigura publicarea pe site-ul www.trm.md a Raportului de activitate al IPNA Compania „Teleradio-Moldova” pentru primul semestru al anului 2011.

3. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 5 membri ai Consiliului de Observatori.

Preşedintele

Consiliului de Observatori                                                      Eugeniu Rîbca

Secretarul ședinței

Consiliului de Observatori                                                      Viorica Bogatu

Anexă
IPNA COMPANIA „TELERADIO-MOLDOVA”

Raport de activitate

al IPNA Compania „Teleradio-Moldova”

pentru primul semestru al anului 2011

CUPRINS

SINTEZA REZULTATELOR OBŢINUTE ÎN SEMESTRUL I, ANUL 2011 

I. CADRUL GENERAL

  A. Resurse umane

  B. Activitate economico-financiară

  C. Modernizare tehnică

  D. Relaţii internaţionale

  E. Asistenţă juridică şi audit intern

II. ACTIVITATE EDITORIALĂ

  A. Activitatea Radio Moldova

  B. Activitatea TV Moldova 1

  C. Date despre acoperirea teritorială a RM cu programele IPNA

  D. Patrimoniul IPNA

  E. Emisiuni cu destinaţie externă

  F. Devieri de la Caietul de sarcini

III. ACTIVITATEA DE COMUNICARE ŞI PROMOVARE

  A. Comunicare corporativă internă

  B. Comunicare externă

  C. TRM în vizorul mass-media

IV. UTILITATE PUBLICĂ

  A. Campanii sociale

  B. Educaţie civică

  C. Publicitate socială

V. CONTROL PUBLIC

VI. EVALUĂRI PE PLAN NAŢIONAL ŞI INTERNAŢIONAL

VII. CONCLUZII 
SINTEZA REZULTATELOR OBŢINUTE ÎN SEMESTRUL I
În perioada ianuarie-iunie 2011 IPNA Compania „Teleradio-Moldova” a activat în conformitate cu obiectivele pe termen scurt trasate în Caietul de sarcini. Acesta a fost elaborat în conformitate cu Direcţiile strategice de dezvoltare a Companiei pentru anii 2010-2015, document elaborat cu sprijinul experţilor delegaţi de Uniunea Europeană pentru radio şi televiziune şi aprobat în iulie 2010 de Consiliul de Observatori. Activitatea TRM în semestrul I al anului în curs a constituit parte integrantă a reformei preconizate pentru o perioadă mai lungă de timp şi a fost axată pe 5 filiere:

· Racordarea politicilor editoriale ale TRM la standardele radiodifuzorului public (filosofie, grilă, programe etc.)

În primele şase luni ale anului 2011 au fost modificate grilele de emisie la radio şi televiziune, au apărut cicluri noi de emisiuni, accentul principal s-a pus pe diversificarea tematică a programelor şi calitatea lor. Obiectivele principale au continuat să rămână reflectarea operativă a evenimentelor în conformitate cu standardele jurnalismului profesionist: operativitate, actualitate, echidistanţă, responsabilitate, respectarea principiului pluralismului social-politic, prezentarea evenimentelor din mai multe surse, etc. 

Reflectarea campaniei electorale pentru alegerile locale generale din primăvara–vara anului 2011 au demonstrat că radiodifuzorul public s-a conformat pe deplin prevederilor Codului Electoral şi Codului Audiovizualului şi a prezentat corect, echitabil şi imparţial activităţile electorale ale concurenţilor în programele de ştiri şi dezbateri.

În acest răstimp au fost stabilite şi s-au realizat pe parcursul perioadei de referinţă priorităţile tematice la radio şi televiziune, au fost făcuţi paşi concreţi pentru îmbunătăţirea, prin modernizarea şi selectarea prin concurs a proiectelor, a formatelor, prezentării şi design-ului emisiunilor, au fost regândite multe cicluri de emisiuni, tradiţional cu priză la public. A crescut volumul de emisie în direct, mai activ se implică corespondenţii din teren la radio şi televiziune, transmisiunile în direct au devenit tradiţionale.

· Digitalizarea procesului de producţie audiovizuală şi de stocare a informaţiei, inclusiv trecerea pe suport digital a patrimoniului audiovizual de valoare naţională
În perioada dată a fost finalizată digitalizarea studioului nr.2, începută în 2009. A continuat procesul de modernizare a serviciilor ştiri radio şi televiziune, a fost dat în exploatare studioul virtual, au fost instalate 3 seturi de staţii montaj digital la TV,  a fost pusă în funcţiune reţeaua intranet la TV Moldova 1, prin instalarea a 30 de calculatoare noi. Procesul de digitalizare la televiziune este realizat la moment în proporţii de 60 la sută.

La Radio Moldova s-a finalizat procesul de trecere la emisie în format digital, a fost modernizată transmiterea prin Internet a emisiunilor Radio Moldova şi Radio Moldova Muzical. În urma asigurării cu echipament de înregistrare şi montare şi instruirii corespondenţii din teritoriu au sporit calitatea şi caracterul operativ al ştirilor transmise. Au fost create şi testate două studiouri radio mobile, ceea ce permite diversificarea tematicii şi îmbunătăţirea calităţii înregistrărilor radio, operativităţii lor şi, totodată, reducerea cheltuielilor pentru transmisie. Continuă, deşi destul de lent, procesul de digitalizare la patrimoniul Radio.

· Diversificarea ofertei audiovizuale (crearea de canale radio şi TV de nişă) şi valorificarea platformei on-line pentru producerea şi distribuirea conţinuturilor audiovizuale
În perioada de referinţă s-au desfăşurat lucrările de pregătire pentru lansarea Postului de Radio Tineret şi a Serviciului multimedia în cadrul Companiei. A fost elaborată grila de emisie şi concepţia noului post de radio, au fost puse pe post unele emisiuni-pilot ale acestui post. A fost elaborată, expertizată şi aprobată concepţia noului site al Companiei şi a paginilor specializate ale subdiviziunilor ei. Au fost întreprinse măsuri de testare pentru plasarea materialelor Companiei pe platformele net de socializare.

· Restructurarea internă a TRM 

Din ianuarie 2011 reforma structural-instituţională, elaborată cu concursul specialiştilor de la UERT şi DW, a fost pusă în aplicare. Acest proces poartă un caracter eşalonat şi sectorial. Astfel, în lunile aprilie-iunie, după elaborarea statelor de personal, a noilor fişe de post, a noilor sarcini de muncă şi noului sistem de salarizare, a fost efectuată reformarea Departamentului Actualităţi TV în Departamentul ştiri şi dezbateri TV,  urmată de restructurarea Departamentului Actualităţi Radio. Drept urmare a acestor reforme, este estimată o reducere de personal cu 35,5 unităţi, o creştere salarială între 29 % la TV şi circa 17 % la radio.  
În prezent sunt elaborate documentele normative interne pentru a purcede la reforma structural-instituţională în toate celelalte subdiviziuni ale TRM. Reformarea lor se va produce în perioada septembrie-decembrie 2011.

Compania a organizat un set de ateliere de lucru pentru ridicarea nivelului profesionist şi calităţii muncii diferitor categorii de salariaţi ai instituţiei. La procesul de instruire şi reciclare sunt antrenaţi formatori de prestigiu din mai multe state europene. În perioada raportată peste 150 de jurnalişti, redactori-coordonatori, prezentatori, cameramani, regizori, design-eri, ingineri, tehnicieni, sunetişti au beneficiat de asemenea cursuri.

· Eficientizarea managementului instituţional, inclusiv al celui financiar, diversificarea surselor de finanţare a TRM 

În acest răstimp s-a pornit actualizarea cadrului normativ intern. Astfel, cu concursul salariaţilor, au fost elaborate structura fişei de post, fişele de post pentru salariaţii din departamentele de ştiri TV şi radio etc. Au fost continuate negocierile privind realizarea în parteneriat cu diferiţi finanţatori a proiectelor de retehnologizare şi dezvoltare a IPNA, de obţinere a unor surse suplimentare de finanţare. Au fost întreprinse acţiuni de îmbunătăţire a procesului de comunicare internă (lansarea news letter) şi externă.

În luna iunie 2011 s-a purces la elaborarea planului concret de restructurare a TRM. Acest plan este elaborat de subdiviziunile TRM de comun acord cu Business Consulting Institute (BCI), având suportul PNUD Moldova.
I. CADRUL GENERAL
A. Resurse umane
La 1 iulie 2011 în Companie lucrau 924 de salariaţi (Televiziune – 450, radiodifuziune – 219, colectivele muzicale – 116, serviciile comune – 94, aparatul administrativ – 45). În semestrul 1 al anului 2011 structura Companiei a rămas intactă, cu excepţia Televiziunii, care a modificat Departamentul actualităţi în Departamentul ştiri şi dezbateri, cu micşorarea statelor de personal de la 89 la 63 de salariaţi.
La ora actuală în Companie activează 103 jurnalişti la Televiziune şi 123 la Radio Moldova, regizori – 82 şi 19, respectiv, ingineri la Televiziune activează 72 de persoane, la Radio – 23. Din numărul total de salariaţi studii universitare au 572 persoane (61,9 %), studii medii de specialitate -126 persoane (13,6 % ) şi cu studii medii activează 226 de angajaţi (24,5 %).
Analiza structurii angajaţilor Companiei după vechimea în muncă arată că până la 180 de persoane (19,5 %) activează la TRM timp de până la 5 ani, 138 persoane (14,9 % ) – până la 10 ani, 149 persoane (16,1 %) – până la 15 ani, 126 persoane (13,6 %) – până la 20 de ani, 77 persoane (8,4 %) – până la 25 de ani. 254 de salariaţi (27,5 %) au o vechime de muncă de peste 25 de ani. 

Vârsta salariaţilor este după cum urmează: 127 persoane (13,7 %) au până la 30 ani, 208 persoane (22,5 %) - până la 40 ani, 187 persoane (20,3 %) – până la 50 ani, 263 persoane (28,5 %) - până la 60 de ani, 124 persoane (13,4 %) – până la 70 de ani, 15 persoane (1,6 %) – până la 80 ani.

Reţeaua de corespondenţi în teritoriu la TV Moldova 1 a fost compusă din 11 persoane (6 reporteri şi 5 cameramani), iar la Radio Moldova – 13 corespondenţi. TRM dispune de 8 corespondenţi voluntari acreditaţi în diferite ţări. 

În primele 6 luni ale anului 2011 la Companie, prin concurs, au fost angajate 22 de persoane: 12 – la Televiziune, 8 – în Colectivele muzicale (în Orchestra Simfonică Naţională 6 şi 2 persoane în Capela corală „Moldova”), la Radiodifuziune şi în aparatul administrativ – câte o persoană.

În perioada raportată Compania a organizat 14 ateliere de instruire pentru diferite categorii de salariaţi şi anume: jurnalişti, regizori, cameramani, ingineri şi lucrători tehnici (Vezi: Anexa 1).
În aceeaşi perioadă au demisionat 45 de persoane (la Televiziune – 18, în colectivele muzicale – 14, în Serviciile comune – 6, la Radiodifuziune – 5 şi în Aparatul administrativ – 2 persoane).

În semestrul întâi al anului 2011 au fost aplicate 37 de sancţiuni disciplinare (20 la Televiziune, 9 în Serviciile comune şi 8 la Radiodifuziune). Printre motivele principale ale acestor sancţiuni au fost încălcări ale standardelor şi rigorilor jurnalismului profesionist (distorsionarea mesajului în ştire, includerea în subiect a unor fapte neverificate, lipsa documentării din mai multe surse, publicitatea mascată, încălcarea Codului producătorului TRM, etc.), încălcări ale disciplinei de muncă, inclusiv lipsa nemotivată de la serviciu, pentru prejudiciile aduse Companiei în urma falsificării evidenţei distanţei parcurse de automobil în timpul deplasării, pentru nerespectarea fişei de post şi altele. Unele sancţiuni au fost aplicate de către conducerea Companiei ca urmare a concluziilor din rapoartele Serviciului audit intern.

În perioada de referinţă 197 de salariaţi au fost stimulaţi pentru performanţe profesionale (comparativ cu 80 de persoane, care au fost stimulate pe tot parcursul anului 2010).

B. Activitate economică-financiară

În perioada de referinţă bugetul Companiei a constituit 56 362,8 mii lei dintre care 41 295,8 mii lei reprezintă subvenţiile de stat alocate şi 15 067,0 mii lei au fost acumulate în rezultatul activităţii comerciale a Companiei.
Tabelul 1 

	Tipuri de venituri
	perioada
	diferenţe

	
	sem.I 
2010
	sem.I 2011
	mii lei
	%

	Total venituri
	46634,5
	56362,7
	9828,2
	21%

	  - subvenţii de la bugetul de stat
	32883,2
	41295,7
	8412,5
	26%

	 - venituri proprii 
	13751,3
	15067,0
	1315,7
	10%


Pe parcursul lunilor ianuarie-aprilie, în lipsa Legii bugetului de stat pentru anul 2011, finanţarea Companiei a fost efectuată la nivelul anului trecut în exclusivitate pe două articole de finanţare: remunerarea muncii şi plăţile pentru Î.S. Radiocomunicaţii. Începând cu luna mai bugetul de stat al companiei a prevăzut resurse pentru energia termică şi electrică. Veniturile din activitatea comercială au permis acoperirea tuturor plăţilor pentru serviciile comunale cu excepţia celor pentru energia termică, acestea fiind eşalonate pentru lunile mai-octombrie în parţi egale.

Subvenţiile din bugetul de stat în primul semestru al anului 2011 comparativ cu perioada similară din anul trecut au sporit cu 26 la sută, iar cele din activitatea comercială – cu 10 %. Structura veniturilor Companiei este prezentată în diagrama 1.       
Diagrama 1

Pe parcursul semestrului I al anului curent au fost înregistrate venituri comerciale în valoare de 15067,0 mii lei. Ele au fost acumulate din:

- publicitate





6913,9 mii lei, 

- venituri intrate cu titlu gratuit


2400,9 mii lei, 

- alte venituri (inclusiv bonusuri UERT)
           2177,5 mii lei

- coproducţie




           1357,2 mii lei,

- sponsorizare




1307,7 mii lei,

- diferenţa de curs valutar


             416,8 mii lei,

- alte venituri operaţionale


             250,6 mii lei,

- arenda curentă




  229,3 mii lei, 

- realizarea foilor de odihnă


   10,1 mii lei,

- amenzi, penalităţi şi despăgubiri

                2,8 mii lei,

- recuperarea daunei materiale


     0,2 mii lei,

Ponderea publicităţii în veniturile comerciale a constituit 45,9 %, a granturilor – 15,9 % şi a bonusurilor de la UERT – 14,5 %. Cota-parte a veniturilor din coproducţie şi sponsorizare au reprezentat respectiv 9,0 şi 8,7 la sută, a celorlalte componente – 2,8 la sută (a se vedea diagrama 2). 
Diagrama 2

Cheltuielile efectuate în perioada de referinţă au atins cifra de 52636,1 mii lei, inclusiv 35568,9 mii lei din subvenţii bugetare şi 17067,2 mii lei din venituri proprii. Ponderea cheltuielilor efectuate din aceste două surse reprezintă respectiv 68 şi 32 la sută.

                Diagrama 3

Pentru întreţinerea personalului Companiei au fost cheltuite din bugetul de stat mijloacele financiare în valoare de 21437,4 mii lei (inclusiv contribuţiile sociale şi medicale în sume de 3897,0 mii lei şi 593,0 mii lei respectiv). Plăţile aferente remunerării muncii au ocupat o pondere de 60 la sută din totalul cheltuielilor.

 Diagrama 4

Următoarele cheltuieli, după valoare şi importanţă, reprezintă achitările pentru serviciile prestate de către I.S. Radiocomunicaţii. Între 01 ianuarie şi 1 iulie 2011 Compania a achitat deplin datoriile restante pentru anul 2010 (10987,1 mii lei). Achitarea datoriilor istorice, formate în anii 2008-2009, s-a efectuat în conformitate cu acordul de reeşalonare, adică în sumă de 970,0 mii lei. În acest scop în  ianuarie-iunie au fost transferate 4850,0 mii lei. Datoriile curente pe primele 6 luni ale anului 2011 pentru serviciile de transportare a programelor televizuale şi radiofonice au constituit  13035,2 mii lei. Stingerea lor a început în luna iulie. 

Tabelul 2 

	 
	Cheltuieli
	inclusiv:

	Denumirea cheltuielilor
	efective în 
	mijloace 
	venituri

	 
	total
	bugetare
	comerciale

	Cheltuieli în total:
	52 636,1
	35 568,9
	17 067,2

	Remunerarea muncii
	18 527,2
	16 947,4
	     1 579,8   

	Contribuţii de asigurări sociale de stat obligatorii
	4 248,1
	3 897,0
	      351,1   

	Plata mărfurilor şi serviciilor
	21 422,9
	14 131,5
	7 291,4

	Energia electrică
	1 266,8
	562,1
	      704,7   

	Rechizite de birou, materiale de uz gospodăresc
	531,6
	
	      531,6   

	Energia termică
	2 397,2
	502,8
	     1 894,4   

	Cărţile şi ediţiile periodice
	25,8
	
	       25,8   

	Alimentaţia
	35,8
	
	       35,8   

	Servicii de telecomunicaţie şi poştă
	238,8
	
	      238,8   

	Arenda şi întreţinerea mijloacelor de transport 
	661,7
	
	      661,7   

	Inventar moale şi echipament
	13,9
	
	       13,9   

	Reparaţiile curente ale clădirilor şi încăperilor
	126,1
	
	      126,1   

	Reparaţiile curente ale utilajului şi inventarului
	179,8
	
	      179,8   

	Arendarea bunurilor
	116,3
	
	      116,3   

	Reciclarea cadrelor
	1,0
	
	        1,0   

	Cheltuieli de protocol
	4,6
	
	        4,6   

	Paza interdepartamentală
	386,9
	
	      386,9   

	Lucrări de informatică şi calcul
	48,3
	
	       48,3   

	Apa, canalizarea
	252,5
	
	      252,5   

	Salubritatea
	13,9
	 
	       13,9   

	13 035,2
	13 035,2
	-

	Mărfurile şi serviciile neatribuite altor alineate
	2 086,8
	31,4
	2 055,4

	Deplasările în interes de serviciu
	193,1
	-
	193,1

	Primele de asigurare obligatorie de asis. medicală
	646,4
	593,0
	53,4

	Alte transferuri peste hotare
	1 914,2
	
	1 914,2

	Uzura mijloacelor fixe
	5 489,2
	
	5 489,2

Din venituri proprii au fost efectuate plăţi în valoare de 17067,2 mii lei. Cota principală a acestor cheltuieli a revenit calculării uzurii mijloacelor fixe şi activelor nemateriale – 32 la sută, în expresii absolute – 5684,1 mii lei. Plăţile pentru serviciile comunale (energia electrică, energia termică, apa şi canalizarea, salubritatea) au constituit 865,5 mii lei sau 17 la sută, iar pentru telefonia fixă şi mobilă, internet, agenţii informaţionale şi alte servicii – 2343,5 mii lei sau 14 la sută din cheltuieli. Plăţile salariale din veniturile comerciale au reprezentat 1984,3 mii lei sau 12 la sută.  
În perioada de referinţă au fost efectuate transferuri către UERT (Uniunea Europeană de Radio şi Televiziune) în sumă totală de 1914,2 mii lei sau 11 la sută din veniturile comerciale (cota de participare la Eurovision 2011, serviciile unilaterale şi multilaterale acordate, drepturile de difuzare a campionatelor de fotbal). Pentru procurarea mărfurilor au fost cheltuite 611,7 mii lei (4%).  Cheltuielile pentru întreţinerea transportului propriu (combustibil, servicii de reparaţie acordate de terţi, piese de schimb, alte cheltuieli legate de transportul Companiei) şi arenda transportului necesar pentru evoluarea colectivelor muzicale au constituit 661,7 mii lei. Plăţile pentru serviciile de pază  acordate în semestrul I au constituit 386,9 mii lei, pentru reparaţii curente a încăperilor şi utilajului – 305,8 mii lei. Ponderea altor cheltuieli (deplasări, arenda bunurilor) a fost nesemnificativă (1%). Cheltuieli pentru deplasări în interes de serviciu au constituit – 193,1 mii lei, iar pentru arenda bunurilor au fost transferate 116,1 mii lei (arenda terenului ocupat de pensiunea „Unda” în Vadul-lui-Vodă, mobilierul pentru emisiunile televizuale etc.).    
Diagrama 5

   Executarea bugetului. Conform Hotărârii Consiliului de Observatori nr.3 din 19.01.2011 (cu modificările ulterioare), bugetul Companiei pentru anul 2011 a fost aprobat în sumă de 172 602,9 mii lei, dintre care 85 874,2 mii lei sunt subvenţii alocate din bugetul de stat, 54 441,2 mii lei reprezintă cereri suplimentare pentru necesităţile Companiei neacoperite din bugetul de stat (iniţial Compania a solicitat suplimentar subvenţii bugetare în sumă de 69 441,2 mii lei, ca după aprobarea Legii bugetului de stat această sumă să fie redusă la 54 441,2 mii lei) şi 32 287,5 mii lei venituri planificate pentru acumularea pe parcursul anului 2011. 

În primele şase luni ale anului 2011 TRM i-au fost alocate din bugetul de stat 41 295,8 mii lei sau 48 la sută din subvenţiile anuale. Cheltuieli efective au constituit 35568,9 mii lei sau 86,1 %, cu 5726,9 mii lei mai puţin decât suma alocată, dintre care 5393,0 mii lei reprezintă mijloacele financiare transferate către Î.S. Radiocomunicaţii pentru stingerea datoriilor pentru anii 2008-2010 care au fost reflectate în evidenţa contabilă în aceste perioade. Afară de aceasta, 362,6 mii lei reprezintă mijloacele financiare transferate pentru achitarea drepturilor de difuzare a filmelor.

Tabelul 3

	 
	 
	Cheltuieli
	 
	% îndeplinirii

	Denumirea cheltuielilor
	Plan 
	efective
	Diferenţă
	planului

	 
	 
	 
	 
	 

	Cheltuieli în total:
	41 295,8
	35 568,9
	- 5 726,9
	86,1

	Remunerarea muncii
	16 946,4
	16 947,4
	1,0
	100,0

	Contribuţii de asigurări sociale de stat obligatorii
	3 897,6
	3 897,0
	-    0,6
	100,0

	Plata mărfurilor şi serviciilor
	19 858,4
	14 131,4
	- 5 727,0
	71,2

	Energia electrică
	533,4
	562,1
	28,7
	105,4

	Energia termică
	502,8
	502,8
	-
	100,0

	
Arenda canalelor şi emiţătoarelor


	18 428,2
	13 035,2
	- 5 393,0
	70,7

	Mărfurile şi serviciile neatribuite altor alineate
	394,0
	31,4
	-  362,6
	8,0

	
Primele de asigurare obligatorie de asistenţă medicală


	593,4
	593,0
	-    0,4
	99,9


Veniturile proprii din activitatea comercială au fost acumulate în proporţie de 46,6 din cele planificate pentru anul 2011. Până la sfârşitul anului curent urmează să fie acumulate încă 17 220,5 mii lei. Cheltuielile efective au constituit 17067,2 mii lei sau 52,9 la sută din cheltuielilor planificate pentru anul întreg.

Tabelul 4  

	 
	Plan 
	Cheltuieli
	% îndeplinirii

	Denumirea cheltuielilor
	anual
	efective
	planului

	 
	 
	 
	 

	Cheltuieli în total:
	32 287,5
	17 067,2
	52,9

	Remunerarea muncii
	5 577,9
	1 579,8
	28,3

	Contribuţii de asigurări sociale de stat obligatorii
	896,0
	351,1
	39,2

	Primele de asigurare obligatorie de asistenţă medicală
	136,4
	53,4
	39,2

	Plata mărfurilor şi serviciilor
	18 171,6
	7 291,4
	40,1

	Energia electrică
	1 563,0
	704,7
	45,1

	Rechizite de birou, materiale de uz gospodăresc
	1 619,1
	531,6
	32,8

	Energia termică
	1 464,8
	1 894,4
	129,3

	Cărţile şi ediţiile periodice
	30,4
	25,8
	84,7

	Alimentaţia
	71,5
	35,8
	50,1

	Medicamentele
	5,6
	-
	-

	Servicii de telecomunicaţie şi poştă
	427,0
	238,8
	55,9

	Arenda şi întreţinerea mijloacelor de transport 
	1 198,0
	661,7
	55,2

	Inventar moale şi echipament
	23,1
	13,9
	60,2

	Reparaţiile curente ale clădirilor şi încăperilor
	204,6
	126,1
	61,6

	Reparaţiile curente ale utilajului şi inventarului
	300,9
	179,8
	59,7

	Arendarea bunurilor
	56,8
	116,3
	204,8

	Reciclarea cadrelor
	
	1,0
	

	Cheltuieli de protocol
	20,0
	4,6
	23,1

	Paza interdepartamentală
	770,5
	386,9
	50,2

	Lucrări de informatică şi calcul
	74,4
	48,3
	65,0

	Apa, canalizarea
	213,6
	252,5
	118,2

	Salubritatea
	42,0
	13,9
	33,1

	
Arenda canalelor şi emiţătoarelor


	7 035,9
	-
	-

	Mărfurile şi serviciile neatribuite altor alineate
	3 050,4
	2 055,4
	67,4

	Deplasările în interes de serviciu
	577,1
	193,1
	33,5

	Alte transferuri peste hotare
	3 816,0
	1 914,2
	50,2

	Procurarea mijloacelor fixe
	3 112,5
	-
	-

	Uzura mijloacelor fixe
	
	5 489,2
	

	
Uzura activelor nemateriale


	
	194,8
	


Datorii. Datoriile creditoare ale Companiei pentru serviciile prestate de către agenţii economici la data de 30.06.2011 au fost înregistrate în suma de 30 321,1 mii lei. Din suma totală a datoriilor 27 751,6 mii lei reprezintă datoria Companiei către Î.S. „Radiocomunicaţii”. 

Pentru energia termică livrată de către S.A.”Termocom” pe parcursul perioadei s-a acumulat o datorie în sumă de 1257,1 mii lei care a fost reeşalonată până în luna octombrie a.c. Suma de 110,5 mii lei reprezintă o datorie către SRL „Exfactor Grup” pentru serviciile de reparaţii capitale ale blocului Centrului Tehnic efectuate în anul 2009. Datoriile către „Trans Alex Tur” LTD în sumă de 152,4 mii lei şi către SRL „Standart” în sumă de 205,6 mii lei au fost formate pentru serviciile acordate pentru „Eurovision”, datorii ce urmează să fie recuperate prin acordarea după necesitate a serviciilor de publicitate. Alte datorii în sumă de 843,9 mii lei reprezintă datoriile curente pentru serviciile comunale, telefonia fixă şi mobilă, paza instituţiei ş.a.

Datoriile debitoare ale agenţilor economici către Companie pentru servicii de publicitate constituie 1179,0 mii lei. 

 C. Modernizare tehnică
 
Printre priorităţile de modernizare la televiziune în semestrul I s-a înscris darea în exploatare în luna aprilie 2011 a utilajului specializat TV din complexul studioului mare S-2, bazat pe 4 complete camere, studio categorie broadcast (BVP-E30), pupitru (procesor) video cu trei nivele (MVS-600), panou monitoare video, complet utilaj audio (pupitru, procesor efecte, microfoane, radiosisteme), utilaj intercomunicări şi altele. Suma totală a investiţiei în acest proiect, care a fost realizat pe parcursul anilor 2009-2011, este de 690.000 euro (restanţa de plată constituie 69.000 euro). 
Astăzi acest complex modern (S-2) corespunde celor mai avansate cerinţe la producerea emisiunilor televizuale de format mare, aici fiind realizat şi proiectul etapei finale naţionale ,,Eurovision 2011”. La lucrările de proiectare, montaj, reglare şi-au dat concursul şi specialiştii Centrului tehnic TV,  astfel asigurând şi însuşirea mai rapidă a noului utilaj. Dintre problemele de modernizare, care urmează să fie rezolvate la acest complex, este achiziţionarea tehnicii pentru imprimare şi completarea cu corpuri de lumină show. 

  
Un alt proiect finalizat din punct de vedere tehnic în mai 2011 este studioul virtual, plasat în spaţiul complexului S-1. Proiectul a fost asigurat prin investiţiile proprii (2009 – 1mln. lei) şi cu aportul financiar al Consiliului Europei (CE) în valoare de 437432 lei (2011), prin procurarea a cinci (5) monitoare video (JVC 17”), opt corectoare (tip AJA R20DA), amplificator de distribuţie (de tip Kramer VM10HD), convertor GrassValley (ADVC3000). Patru specialişti tehnicieni ai Companiei au beneficiat de un training de o săptămână, urmat de o şcolarizare mai vastă on-line a design-erilor. Realizarea practică a unor,,decoruri virtuale”este programată cu începere din luna august. 

  
Cu titlu de donaţii (PNUD) Departamentul Ştiri şi dezbateri TV a beneficiat de patru seturi camere PMW EX-1, trei memory carduri, un magnetofon Sony EX-30 (instalat în sala de vizionare CT) şi altele în valoare de 511 763 lei. Astfel, s-a început implementarea tehnologiei filmărilor pe carduri flasch (cu efect de economie pentru pelicula video, capuri de camera etc). Cu camerele eliberate de tip DVCAM (în exploatare de 3-4 ani) au fost înzestrate punctele de corespondenţi locali (la Bălţi, Comrat, Soroca, Drochia, Orhei, fiind scoase din exploatare camerele neprofesioniste de tip TRV-740). Total din donaţii cu titlu gratuit pe parcursul acestor şase luni televiziunea a beneficiat de utilaj în valoare de 949 195 lei.                   

    
Din surse extrabugetare s-a procurat utilajul necesar continuării proceselor de digitalizare ale mai multor verigi tehnologice, în valoare de 606 372 lei. Astfel, pentru monitorizarea semnalului video în regia emisie şi centrala tehnică s-au procurat două switchere digitale DSC-844 (Sistemul multyscreen), două LCD televizoare. Pentru asigurarea emisiei ON AIR şi captarea programelor s-au procurat trei complete de calculatoare MAC PRO 5060 cu monitoare şi softuri cu plăcile adiacente necesare. La fel au fost achiziţionate trei complete de staţii montaj digital non-linear cu performante Avid Media Composer (de tip ,,Lenova”) - o staţie a fost instalată pentru ,,Buna Dimineaţa”, la alta se fac şcolarizările personalului, a treia lucrează la Departamentul Ştiri şi Dezbateri. 
Au fost procurate 30 staţii noi (calculatoare) pentru redacţii ceea ce a permis organizarea muncii la un nou nivel, cu aplicarea reţelei intranet (comunicării corporative). Actualmente este încheiat procesul digitalizării utilajului video ale celor trei studiouri (S-1,S-2,S-5), iar procentul de digitalizare a producţiei televizuale în ansamblu rămâne la nivel de 60%

  
Tot în această perioadă au fost testate şi sunt implementate în mod curent soluţiile de transmisii video pe internet în direct (subiecte ştiri) sau în regim de preimprimare (varianta cu modemurile 3G de la ,,Orange”), a fost relansată o noua variantă a emisiei online a programului Moldova 1; în urma schimbării de către ,,Eutelsat” a emiţătorului şi diametrului antenei parabolice s-a îmbunătăţit calitatea transmisiei şi recepţiei semnalului TVMI. 

 
Din luna martie 2011 semnalul TV Moldova 1 prin fibră optică este distribuit şi de S.A ,,Moldtelecom”, care, la rândul sau, îl plasează în pachetul său multimedia, atât pentru posesorii de internet, cât şi pentru retransmisie prin cablu (Postul TV Moldova 1 este în pachetul on-line şi la Orange).

 
La Radio Moldova în primul semestru a fost asigurată funcţionarea normală a sistemelor digitale de emisie şi producţie: au fost dotate cu calculatoare, alte echipamente, softuri speciale, 16 locuri de lucru. Astfel, s-a finalizat procesul de trecere la emisie în format digital, s-au retehnologizat trei compartimente de montare, un studio de înregistrări şi s-a creat încă un loc de lucru pentru convertarea fonogramelor imprimate pe bandă. 

Pentru securizarea procesului tehnologic şi asigurarea comunicării între locurile de lucru au fost dezvoltate reţelele tehnologice, care permit accesul liber între consumatorii unei redacţii şi, astfel, a fost limitat accesul la serverul de emisie. A fost modernizată schema tehnică a plasării programelor Radio Moldova şi Radio Moldova Muzical pe Internet. 
Reporterii din teritoriu au fost instruiţi şi dotaţi cu note-book-uri, reportofoane noi. În acest fel a fost retehnologizat procesul de înregistrare, prelucrare şi expediere a fonogramelor din teritoriu. Au fost create şi testate două mini-studiouri radio mobile. Drept rezultat, a fost obţinută operativitate sporită şi reduse cheltuielile legate de transmisiunile în direct de la evenimente. Aceste acţiuni au fost realizate datorită echipamentelor procurate de către TRM la sfârşitul anului 2010 şi celor oferite de către Guvernul Republicii Moldova şi Fundaţia Soros. 

În virtutea situaţiei financiare precare a Instituţiei, alte proiecte, cum ar fi crearea studioului de emisie pentru postul de Radio Moldova Tineret, retehnologizarea studioului de înregistrări S-450 sau grupul electrogen 100 kW pentru securizarea energetică etc., nu pot fi realizate în anul curent. La fel, rămân doar incluse în Caietul de sarcini pentru anul 2011 şi multe proiecte ale retehnologizării procesului de producere şi emisie la TV Moldova 1. 


D. Relaţii internaţionale
În semestrul I al anului 2011 relaţiile internaţionale ale IPNA au fost orientate spre consolidarea contactelor de parteneriat şi colaborare cu diferite organizaţii donatoare, cu serviciile audiovizuale de peste hotare şi realizarea prevederilor contractuale cu instituţiile, cu care IPNA are acorduri de cooperare. Astfel, în contextul realizării Direcţiilor strategice de dezvoltare a Companiei pentru anii 2010-2015, colaborarea internaţională a TRM în prima jumătate de an 2011 s-a materializat în mai multe activităţi.
Conducerea Companiei a avut întrevederi cu reprezentanţi ai ambasadelor unui şir de state, acreditate în RM, a asigurat comunicarea de afaceri şi profesională cu UERT, CIRCOM regional. A avut loc vizita oficială la TRM a dlui Jean-Louis Laurens, Director General pentru Democraţie şi Afaceri Politice, Consiliul Europei. Preşedintele C. Marin şi directorul TV Moldova 1 au avut întrevederi cu Dirk Schubel, şeful Delegaţiei Uniunii Europene în Republica Moldova, cu delegaţia OSCE. Directorul Radio Moldova A. Dorogan a participat la Asambleia UERT Radio, Roma. A avut loc o întrevedere a conducerii TRM cu oficiali ai Secţiei relaţii externe şi Serviciului de informaţii sinodiale a Patriarhatului de la Moscova privind coordonarea reflectării vizitei din octombrie current în RM a Patriarhului Moscovei şi Întregii Rusii Kiril.

Ca rezultat al unor negocieri cu conducerea UERT şi serviciul public de radiodifuziune elveţian în această perioadă a fost definitivată acţiunea de donare către TRM a carurilor mobile TV oferite de SRG SSR Elveţia.

Întru realizarea Acordului de colaborare cu Societatea Română de Radiodifuziune a fost coordonată organizarea şi desfăşurarea mai multor duplexuri, transmiterea de la Bucureşti a concertului comun al Orchestrei Simfonice Naţionale (OSN) a Companiei şi Societăţii Române de Radiodifuziune, concert dirijat de Gh. Mustea, prim-dirijor şi conducător artistic al OSN, Artist al Poporului din RM. Are loc pregătirea pentru semnarea unui acord de colaborare dintre TV Moldova 1 şi Societatea Română de Televiziune. A fost iniţiat procesul de elaborare a acordului de parteneriat cu radiodifuzorul public din Bulgaria.

În această perioadă a fost semnat contractul de colaborare dintre TRM şi Postul de radio „Europa Liberă”, care asigură preluarea unui set de programe. Au fost încheiate acorduri cu operatorii de televiziune de peste hotare (România, Canada, Polonia) privind preluarea semnalului TV Moldova Internaţional prin reţele de cablu sau cu frecvenţe.

Organizarea pe parcursul semestrului a unor training-uri variate ca tematică şi interes profesionist pentru salariaţii Companiei la fel a devenit posibilă în virtutea colaborării permanente a TRM cu Akademie DW, servicii de radioteleviziune europene de prestigiu. Vizita la Companie a lui Johen Walter a dat posibilitate să fie coordonat un sistem de training-uri şi ateliere ajustate la necesităţile noastre profesionale de perspectivă şi de moment. 

Compania a asigurat mediatizarea şi susţinerea în RM a interpreţilor din România şi Bulgaria pentru Eurovision Song Contest 2011. TRM a participat la mai multe concursuri şi festivaluri de programe radio şi televiziune (Soci, S.Petersburg, Moscova, Rusia, Minsk, Bielarusi). Capela corală „Moldova” a participat la Festivalul Internaţional de muzică corală din Polonia. Jurnalişti de la Companie au participat la cel de-al VI-lea Mediaforum Internaţional din Bielarusi.

 
Compania a asigurat deplasarea la studiouri din străinătate a 5 jurnalişti pentru a efectua schimb de experienţă. Prin intermediul site-ului şi Buletinului intern angajaţii au fost sistematic informaţi despre acţiunile desfăşurate în cadrul UERT şi CIRCOM Regional.

 E. Asistenţa juridică şi auditul intern

În primul semestru al anului 2011 Serviciul Juridic al IPNA Compania „Teleradio-Moldova”, activând în conformitate cu prevederile Statutului instituţiei, precum şi în concordanţă cu regulamentul subdiviziunii, a realizat următoarele activităţi:

1. Reprezentarea intereselor Companiei „Teleradio-Moldova” în instanţele judecătoreşti ale RM şi în faţa altor autorităţi din ţară. Lista cauzelor civile examinate în primele şase luni se anexează (Vezi: Anexa 2).
2. Efectuarea lucrărilor ce ţin de asigurarea legalităţii în activitatea Companiei şi subdiviziunilor ei. În acest sens, au fost expertizate mai multe tipuri de contracte:

· în domeniul achiziţiilor de mărfuri, lucrări şi servicii;

· contracte de locaţiune şi acorduri adiţionale la contracte;

· contracte cu privire la publicitate şi coproducere, ţinându-se cont de prevederile legislaţiei RM în vigoare (Legii cu privire la publicitate, Codului audiovizualului ş.a.).

În procesul activităţii au mai fost perfectate, expertizate şi alte tipuri de contracte (de muncă, de autor, de transmitere a drepturilor patrimoniale, de donaţie ş.a.) şi corespondenţe pentru conformarea acestora cu actele normative în vigoare şi cele de uz intern.

3. Acordarea ajutorului juridic şi consultativ salariaţilor Companiei în probleme de serviciu. În acest context Serviciul juridic a menţinut relaţii de colaborare cu subdiviziunile Companiei (Direcţia administrativă şi resurse umane, Departamentul publicitate şi marketing, Serviciul economic, Serviciul contabilitate, Secţia achiziţie film şi pregătirea pentru emisie ş.a.), supraveghind respectarea legalităţii acţiunilor fiecărui departament şi IPNA în ansamblu, apărând interesele Companiei.

Serviciul audit intern în perioada raportată a efectuat 10 misiuni de audiere (Vezi Anexa 3).

În urma misiunilor de audit serviciul a elaborat proiectele unui şir de acte, cum ar fi Cu privire la perfectarea actelor pentru justificarea atragerii la muncă suplimentară în zilele de repaus şi de sărbători nelucrătoare, Cu privire la publicitatea mascată, Cu privire la sporirea gradului de securizare a integrităţii bunurilor materiale ale Companiei, Cu privire la aprobarea Regulamentului privind publicitatea mascată în cadrul emisiunilor TV şi radio, Nota informativă Cu privire la activitate grupului de lucru pentru achiziţii etc.

Serviciul audit a efectuat în această perioadă şi un şir de anchete de serviciu pentru stabilirea şi sancţionarea părţii culpabile şi curmarea încălcărilor depistate (Vezi: Anexa 4). 

Angajaţii Serviciului au conlucrat cu alte servicii şi comisii ale Companiei în chestiuni de protecţie a bunurilor materiale ale IPNA, de achiziţii, de respectarea regulamentelor interne.
II. ACTIVITATE EDITORIALĂ
A. Activitatea Radio Moldova 

Radiodifuziunea şi-a menţinut serviciile tradiţionale de programe (Radio Moldova, Radio Moldova Muzical şi Radio Moldova Internaţional) în limitele volumelor de emisie planificate. Concomitent au fost desfăşurate activităţi de ordin organizatoric, tehnic şi de creaţie privind lansarea canalului Radio Moldova Tineret.
Programele radio Arena partidelor politice, Viaţa Publică, Dezbateri electorale, Societatea discută, Contrapunct – au oferit teren de dezbatere temelor majore din societate: integrarea europeană, dezvoltarea democratică, respectul faţă de lege, dar şi faţă de valorile morale, culturale şi de altă natură, eradicarea corupţiei, dezvoltarea economică.

Au fost stabilite priorităţi tematice în politicile editoriale: piaţa forţei de muncă, acutizarea crizei demografice, migraţia forţei de muncă, violenţa familială delicventă juvenilă, utilizarea raţională a remitenţelor, preţurile la petrol şi agenţii energetici, transport public, investiţii străine, situaţia în domeniul sănătăţii, ecologia. 

În acest semestru a continuat procesul de modernizare a emisiei sub aspectul îmbunătăţirii conţinutului, modului de prezentare şi promovare a emisiunilor. Au fost regândite unele tronsoane orare cum ar fi plasarea programului Panorama zilei de la ora 19.00 la 17.00, organizarea mai multor transmisiuni în direct şi a emisiunilor interactive. Editorial s-a acţionat pornind de la specificul unui canal clasic, difuzat pe frecvenţe – Radio Moldova şi a două posturi – Radio Moldova Muzical şi Radio Moldova Internaţional, difuzate prin Internet. 

Emisiunea pilon în grila de emisie Radiomatinal este în proces de restructurare, aşa încât să se simtă redimensionarea intervenţiilor vorbite şi proporţia vorbă – muzică. Procesul decurge anevoios, dar cu vădite tendinţe spre crearea unui program matinal construit pe alte principii.

În perioada la care ne raportăm a crescut ponderea produselor editoriale informaţionale, pregătite din surse proprii (corespondenţii radiodifuziunii din teritoriu şi reporterii din Chişinău). Programele de ştiri şi-au găsit formatul şi sunt difuzate cu o ritmicitate constantă. A devenit un lucru obişnuit emisiunile de tip duplex Matinal de week-end Radio Moldova – Radio România Actualităţi. Au fost difuzate 2 ediţii speciale 26 şi 27.03.2011 (5 ore 30 min.) şi 22 ediţii săptămânale în zilele de sâmbătă cu un volum de 5 ore 30 min.

În scopul optimizării cheltuielilor şi utilizării raţionale a potenţialului de creaţie pentru prima dată la radio s-a trecut la grila de vară. În această perioadă radiodifuziunea a atins următoarele obiective:

· Au fost realizate 5 proiecte noi în cadrul canalului Radio Moldova Muzical.

· Un ultim sondaj al IMAS-ului ne permite să stabilim în linii generale câteva aspecte semnificative referitoare la auditoriul postului de Radio Moldova. Audienţa netă pe ţară constituie 10,7% (319 039 ascultători) cota de piaţă 14,4%. Conform genului 46% din ascultători sunt bărbaţi, 54% femei, iar după vârstă auditoriul este constituit din persoane 5,3%  - 15 – 29 ani,   10,7%  - 30 – 40 ani, 9,8% - 45 – 59 ani şi 23,4% - 60 ani. În urma acestor rezultate acţiunile postului de Radio sunt orientate spre schimbarea balanţei în favoarea ascultătorului mai tânăr.

· S-a realizat identitatea vizuală pe site a postului de Radio Moldova prin instalarea în studio a camerelor de luat vederi.

Volumul emisiei totale/zilnice

Radio Moldova – 24 ore, (luni, pauză tehnică 55 min.), semestru I – 4320 ore 10 min., inclusiv 2756 ore 40 min. (originale).
Radio Moldova Muzical – 24 ore, semestru I – 4344 ore, inclusiv 1508 ore 20 min. (originale).  

Volumul de emisie rezervat programelor în l. română – 3971 ore 16 min.

Volumul de emisie în limbile minorităţilor naţionale – 348 ore 54 min.

Volumulde emisie destinat ştirilor la Radio Moldova – 1358 ore 35 min.

  - la Radio Moldova Muzical – 181 ore 00 min.

În primul semestru nu a fost produs nici un spectacol.

Volumul de emisie rezervat spectacolelor achiziţionate de Companie – 4 ore

Volumul  producţiei proprii – 4320 ore.

Radio Moldova:



emisiuni interactive – 553 ore 40 min. – 12,8 %



emisiuni în direct   - 1727 ore 35 min. – 40 %



emisiuni montate   - 2038 ore 55 min. – 47,2 %

Volumul de emisie al programelor destinate ţărilor străine – 375 ore.

Proiecte de schimb de programe cu ţări străine: 

· prin intermediul UERT: primite – 232 ore, trimise – 12 ore 8 min.

Emisiuni ale producătorilor independenţi – 61 ore 48 min. 43 sec.

Emisiuni în preluare de la postul de Radio Europa Liberă – 12 ore.

În prima jumătate a anului 2011 Radio Moldova s-a încadrat în mai multe proiecte internaţionale, unele dintre ele, graţie statutului de membru al UERT. Principalul eveniment a fost Concursul „Eurovision 2011” Dusseldorf, Germania, (10-14 mai). Au fost transmise în direct, preluate de la postul de televiziune Moldova 1, toate trei seri muzicale de concurs (8 ore de emisie). În emisiunile Radio Moldova au fost prezenţi în direct reprezentanţii Bulgariei, României, Azerbaidjanului şi Slovaciei (2 ore de emisie). Piesele tuturor concurenţilor au fost promovate în emisiuni speciale (5 ore de emisie).

Pe intern, au fost realizate emisiuni de promovare a evenimentului, a pieselor pentru etapa finală, cu transmisiune în direct a etapei naţionale (11 ore de emisie). Volumul total de emisie tematică Eurovision 2011 a constituit 26 ore.

Volumul de emisie zilnică acoperit de Redacţia Actualităţi Radio a fost în jur de 500 de min.. Principalele obligaţiuni ale RAR au fost pregătirea şi difuzarea buletinelor de ştiri (inclusiv pentru Radio Moldova Muzical), programelor informative Radiomatinal, Median Info, Panorama Zilei, Info Terra.

 
Concomitent, în aceeaşi perioadă au fost difuzate săptămânal mai multe emisiuni analitice:

Luni     08.10        Matinal Economic                     - 50 min.

Luni     10.30        Ghid European                           - 30 min.

Marţi    08.10        Dimensiuni Europene                - 50 min.

Miercuri  08.10        Contrapunct                             - 50 min.

Joi      10.30        Arhitectura securităţii naţionale  - 30 min.

Sâmbătă  08.10        Cronica parlamentară             - 50 min.

Sâmbătă  11.00        Viaţa Publică                            - 60 min.

 
În emisiunile de problemă Pro şi contra şi Adevăr desfăşurat au fost luate în discuţie, în condiţii de pluralism de opinii, teme de interes social major: Tarifele pentru gazele naturale, Preţurile la medicamente, Situaţia celor 7,7 km de drum de la Palanca, Ştefan-Vodă, Conflictul foştilor angajaţi ai fabricii de zahăr din Glodeni şi actuala conducere a întreprinderii, Acordarea inechitabilă a ajutorului social familiilor nevoiaşe, Impactul migraţiei părinţilor asupra copiilor rămaşi fără supraveghere părintească, dedicată Zilei Internaţionale a Familiei, Distrugerea patrimoniului istoric şi cultural din centrul Chişinăului, Dosarele nefinisate şi lipsa de ajutor financiar în cazul victimelor evenimentelor din 7 aprilie 2009, ş.a.
 
În această perioadă au fost puse pe post mai multe emisiuni în coproducere: 4 emisiuni (120 min.) Parteneriat pentru securitate (Centrul de documentare NATO), 17 emisiuni (680 min.) Împreună pentru viitor (Every Child), şi 4 rubrici Viaţa – o prioritate în trafic  (MTID). În primele 6 luni au fost achiziţionate 18 emisiuni Matinal economic cu un volum de 680 de min..
Primul semestru al anului 2011 a fost marcat de mediatizarea amplă a pregătirilor şi desfăşurării alegerilor locale generale, campanie care a solicitat concentrare şi eforturi deosebite pe parcursul unei perioade îndelungate de timp. Au fost reflectate echilibrat conferinţele de presă ale concurenţilor electorali, organizate dezbateri cu candidaţii la funcţia de primar, dar şi cu reprezentanţii partidelor pe marginea platformelor şi ofertelor electorale.  De asemenea, au fost programate emisiuni analitice cu participarea experţilor, politologilor, ONG din domeniul politic, mediul academic. A fost pe larg mediatizată activitatea Comisiei Electorale Centrale, Comisiilor Electorale de Circumscripţie. Au fost realizate un şir de emisiuni de educaţie civică: ABC Electoral, Societatea discută cu antrenarea activă a ascultătorilor. În linii mari, monitorizările, atât interne, cât şi externe, au constatat o reflectare adecvată a acestei campanii cu implicaţii de durată.

În total Radiodifuziunea a oferit în ambele tururi de scrutin pentru campania electorală în alegerile locale generale din acest an pentru toate programele timp de emisie în volum de 108 ore şi 02 min. Concurenţii electorali nu au utilizat din timpii oferiţi – 7 ore 55 min. Pentru oglindirea procesului de votare şi dezbaterilor post electorale au fost repartizate 17 ore 55 min. Radiodifuziunea a pus pe post spoturi motivaţionale ale CEC în volum de 5 ore 28 min. 43 secunde. Volumul publicităţii electorale cu plată a constituit 2 ore 33 min. 30 secunde.

În perioada la care ne raportăm s-au produs o serie de schimbări, menite să ducă treptat la atingerea unor parametri calitativi superiori şi, în consecinţă, la creşterea audienţei Radio Moldova în ansamblu:

· a început să fie acordată o atenţie specială ştirilor difuzate: se urmăreşte cum evoluează evenimentele, cum sunt plasate în buletine, se ţine cont de ponderea acestora în interesul ascultătorului ţintă, se lucrează la conceptul ştirilor matinale, în special al buletinului de la ora 8.00, care trebuie să devină unul de referinţă pentru ziua de emisie ce urmează.

· s-a fixat obiectivul de a exclude ştirile dintr-o singură sursă, se mizează, deşi cam timid, pe scrierea propriilor ştiri şi renunţarea, pe cât e posibil, la informaţiile oferite de agenţiile la care suntem abonaţi.

· pentru a fi cât mai operativi şi a răspunde prompt necesităţilor de informare a ascultătorilor, am început să practicăm mai des transmisiunile în direct de la evenimentele importante, difuzarea ediţiilor speciale.
·  a crescut simţitor volumul materialelor care reflectă eforturile depuse de Republica Moldova pe calea integrării în Uniunea Europeană. Se menţine un contact permanent cu ambasadele noastre peste hotare, cu reprezentanţii diasporei.
·  s-a îmbunătăţit considerabil calitatea sunetului, graţie intrării în dotare a laptop-urilor pentru corespondenţii zonali. Multe dintre progresele înregistrate de Radio Moldova în ultima perioadă se datorează anume conlucrării strânse cu DW. În urma participării la trening-uri, s-a făcut simţit un suflu proaspăt şi în RAR, noile idei câştigând treptat teren.

· în perioada de referinţă au început pregătirile pentru trecerea la noua organigramă, menită să ducă la eficientizarea activităţii.

· s-a îmbunătăţit conlucrarea cu colegii de la Actualităţi TV. Se efectuează schimbul de informaţii şi utilizarea în comun a mijloacelor tehnice şi auto. De asemenea sunt promovate reciproc emisiunile.                     

În cadrul Departamentului Proiecte Radio în primul semestru al anului 2011 au fost implementate 76 de proiecte (58 – Radio Moldova şi 18 – Radio Moldova Muzical):
· muzicale – 30

· culturale (literatura, arta, teatru ) – 10

· tineri şi adolescenţi – 13 

· publicistice şi cognitive-utilitare – 19

· speciale – 3

· nocturne – 1

În grila de vară 9 emisiuni au fost înlocuite cu programe muzicale (în total – 59 de ore de emisie). În această perioadă în grilă au fost incluse emisiuni în reluare: Dialoguri transnistrene, 15 min., luni şi vineri, preluare “Europa liberă”, Punct şi de la capăt, 30 min., duminică, preluare “Europa liberă”, Matinal juridic, Pro şi contra, Planeta radio, ediţiile matinale, de câte 35 de min. fiecare, sunt reluate în emisia nocturnă.

În semestrul întâi Radio Moldova a realizat prin coproducere mai multe programe: Evrica – AGEPI, Când fiecare contează Forţa Junimii – Fondul ONU pentru Populaţie, Matinal juridic – Casa Naţională de Asigurări în Medicină, Noi şi societatea – Asociaţia de Nursing din Republica Moldova şi ONG “Keyston”, Conexiuni cu valoare adăugată – Instituţia Avocatul Copilului.

La 15 iunie au fost încheiate contracte de colaborare cu producătorii independenţi pentru difuzarea emisiunii Reţeta pentru sănătate (Casa Naţională de Asigurări în Medicină şi Asociaţia “Pro-Sănătate”.)

În prima jumătate a anului 2011 un set important de emisiuni radiofonice consacrate aniversării a 20-a de la proclamarea independenţei Republicii Moldova, TV Moldova 1 la 53 de ani de la creare, Zilei Tricolorului, 70 de ani de la deportările din 1941, 25 de ani de la catastrofa de la Cernobâl. 

 
În primul semestru au fost difuzate 210 spectacole. A fost finalizat concursul de piese radiofonice; deşi au participat scriitori cunoscuţi (D.Matcovshi, I.Nechit, Gh.Urschi), consiliul artistic a decis să nu desemneze nici un cîştigător, deoarece nici una dintre lucrări nu a corespuns cerinţelor teatrului la microfon; trei piese au fost propuse pentru montare în afara concursului, după adaptare. S–a produs spectacolul “Ametist” de Irina Nechit, ce va fi difuzat în premieră în semestrul II.

În perioada raportată au fost achiziţionate 3 spectacole: Karol Woytyla – În faţa prăvăliei bijutierului (Producţie Radio Antena C), Gleb Drăgan – Deportaţi în Siberia (Producţie Radio România), Gleb Drăgan – De o parte şi alta a Prutului (Producţie Radio România).

În prima jumătate a anului 2011 la Radio Moldova au fost implementate mai multe proiecte noi, cum ar fi Destine în timp (februarie), De la lume adunate şi iarăşi la lume date (muzică populară), In the mix,  Fără nume, Ceaiul de la ora 19,  Week-end cu tine, Cu-cu-ri-gu, Blogosfera Radio şi altele.

La Radio Moldova în această perioadă au fost lansate şi promovate mai multe campanii mediatice:

·  Ei nu au o casă. Tu poţi să-i aduni acasă. Susţinerea fraţilor Şeremet, din s. Albineţul de Jos, raionul Făleşti, în cadrul emisiunilor Departamentului proiecte.

· Săptămâna de Informare şi Prevenire a Tuberculozei în rândul tinerilor, campanie desfăşurată de emisiunea Forţa Junimii în parteneriat cu reprezentanţii Centrului pentru Politici şi Analize în Sănătate – PAS Moldova.
· Fără tutun la Forţa Junimii. Perioada de desfăşurare 30 mai - 07 iunie. Timp de 10 zile la emisiune au fost abordate diverse subiecte ce ţin de profilaxia fumatului în rândul tinerilor.
· Hai,Moldova. Campanie, în emisiunea Forţa Junimii, ce a avut drept scop implicarea tinerilor în acţiunile de salubrizare, dar şi de păstrare a curăţeniei în propriile locuinţe şi comunităţi.
· Săptămâna familiei la Radiomagazin Socio-Cultural. Rubrici zilnice la temă şi o ediţie specială amplă de Ziua Familiei.
·  Decada cărţii, 1-10 aprilie, organizată în Radiomagazin Socio-Cultural.  Campanie socială de promovare a cărţii şi de completare a fondului bibliotecilor săteşti.

· Organizarea în parteneriat cu US din Moldova şi Radio Iaşi, a I Festival internaţional al   literaturii pentru copii “ Ion Creangă”.

În această perioadă au fost organizate concursuri la emisiunile pentru copii şi tineret (Ars Adolescentina):

·    Concursul literar Limba este cartea de nobleţe a unui neam (Vasile Alecsandri).

·    Concursul de eseuri Cel mai responsabil tată, dedicat Zilei Internaţionale a Familiei, desfăşurat în perioada 15 aprilie-15 mai 2011 în colaborare cu Fondul ONU pentru populaţie (UNFPA).

·    RM la 20 de ani de Independenţă. Începând cu luna aprilie a fost lansat un şir de rubrici-concurs dedicate aniversarii independenţei.

Transmisiuni religioase. În perioada de referinţă au fost realizate 11 transmisiuni ale Serviciilor Divine, atât de la Catedrala Mitropolitană, cât şi de la Biserica “Întâmpinarea Domnului” şi o premieră – Liturghia la Cinstirea Sfântului Mare Mucenic Gheorghe de la Catedrala “Sfânta Theodora de la Sihla”.

La Radio Moldova în semestrul I s-au desfăşurat mai multe activităţi de parteneriat media, cum ar fi Festivalul Zilele Muzicii Noi, ediţia XX-a jubiliară, Campanie de informare în domeniul sănătăţii, realizată împreună cu Asociaţia “Pro Sănătate”, campania de informare şi sensibilizare Discriminarea n-are inimă, colaborare media între “Timpul. Femeia” şi emisiunea Descoperă femeia. În parteneriat cu FC „ Zimbru” Radio Moldova a organizat şi a transmis în direct 15 meciuri de fotbal.

Radio Moldova a desfăşurat ample acţiuni muzicale.

Ianuarie. La cea dea 25-a ediţie a Eurosonic Noorderslag, reprezentanţii din partea TRM (membrii formaţiei Cuibul, Igor Dînga şi Irina Brut) au prezentat un concert de 40 - 45 min. iar piesa Eto ne slozhno, care s-a clasat printre compoziţiile cele mai reuşite din cadrul festivalului respectiv, a fost inclusă în  CD-ul Eurosonic Festival 2011. Au fost înregistrate pentru fond 12 piese ale coralei “Cantabile” condusă de Elena Marian.
Februarie. Radioabonamentul “Prietenii muzicii” din 22 ferbuarie. O ediţie inedită, realizată cu participarea Capelei coralei “Moldova” condusă de Valentin Budilevschi, şi a orchestrei de muzică populară “Fluieraş”, dirijată de Serghei Ciuhrii. Ineditul a constat în intepretarea unui program din piese de inspiraţie folclorică de mare popularitate într-un aranjament original pentru cor şi orchestra de muzică populară. 
Martie. Transmisiunea în direct din Sala “Mihail Jora” din Bucureşti cu participarea Orchestrei Simfonice Naţionale a Companiei “Teleradio-Moldova“ şi a Orchestrei Naţionale Radio Bucureşti cu Gheorghe Mustea la pupitru.  De la Ediţia aniversară a Festivalului Internaţional de muzică Mărţisor - 2011 au fost transmise în direct concertele de inaugurare şi închidere ale Festivalului şi au fost înregistrate şi difuzate 15 spectacole, care ulterior au fost depuse în Fondul Radio. 
Aprilie. Oraşul meu alb din 7 aprilie – spectacolul de autor al compozitorului Eugen Doga, dedicat tinerilor participanţi la evenimentele din 7 aprilie 2009. Transmisiune directă de la Sala cu Orgă. Festivalul Naţional Pascala – 2011, ediţia II, realizat în colaborare cu Uniunea Muzicienilor, Muzeul de Etnografie şi Istorie Naturală, în cadrul Radioabonamentului “Prietenii muzicii” din 26 aprilie. Transmisiune directă cu participarea a 26 de formaţii folclorice şi solişti din Republica Moldova, a folcloristului Andrei Tamazlâcaru, părintelui Valeriu Bazatin, parohul Bisericii “Sfantul Mucenic Valeriu”.

În această perioadă a fost transmis în direct concertul, consacrat aniversării a 60 de ani a compozitorului şi prim-dirijorului Orchestrei Simfonice Naţionale a Companiei „Teleradio- Moldova” Gh. Mustea.

Mai. Hora primăverii. Festival –Concurs Naţional de Muzică Corală, ediţia I, Sala cu Orgă. Radioabonamentul “Prietenii muzicii” 4 ediţii, respectiv 10, 24 mai şi 7 şi 21 iunie cu participarea interpreţilor Vitalie Dani, Doina Sulac, a formaţiei “Chatarsis”, Anatol Mârzencu, Tany Putin, Ionel Istrati, Alina şi Oleg Cuicuc, Doina Arseni, Igor Cuciuc, Anişoara Dabija.

Iunie. Festivalul Zilele Muzicii Noi, ediţia XX-a jubiliară 10 iunie - 17 iunie 2011, 5 concerte înregistrate.
Proiecte de schimb de programe cu ţări străine

În contextul proiectului “Unitate prin diversitate”, în cadrul emisiunii Europa muzicală, au fost difuzate 50 de înregistrări venite la Radio Moldova prin intermediul UERT (festivaluri, concursuri, noi apariţii discografice).

175 de concerte de la UERT au fost difuzate în cadrul programului nocturn Musipop, 82 de înregistrări au fost puse pe post în cadrul programului muzical UERT – prezintă la Radio Moldova Muzical. Colegilor de la UERT le-au fost oferite pentru plasarea în reţeaua internaţională 15 spectacole muzicale din cadrul Festivalului Internaţional de Muzică Mărţişor-2011, ediţie jubiliară, a 45-a, si Zilele Muzicii Noi-2011, ediţie jubiliară, a XX-a.

În cadrul Teatrului la microfon au fost puse pe post spectacolele: “Deportaţi în Siberia” şi “De o parte şi alta a Prutului” de Gleb Drăgan (Producţie Radio România). A fost pusă pe post, în fiecare ediţie de vineri a Radiomagazinului Socio-Cultural, rubrica Actualitatea culturală Bucureşti, o agendă a evenimentelor culturale, realizată de Laura Bandila, jurnalistă. Producătorul Tatiana Fişer a realizat săptămânal secvenţe pentru emisiunea Texte cu pretexte, difuzată  la Radio România Cultural.

Principalele repere editoriale ale Redacţiei emisiuni pentru Copii în primele şase luni ale anului 2011 au fost elucidarea şi soluţionarea unor probleme legate de procesul educativ, destinul copiilor orfani şi celor cu disabilităţi, activitatea de voluntariat, violenţa faţă de copii şi formele ei de manifestare, olimpiadele raionale şi naţionale, propagarea creaţiei scriitorului Gr. Vieru ş.a.

Au fost organizate şi difuzate concursurile cu mare priză la tânărul ascultător: Natura - carte deschisă, Ascultă, răspunde, câştigă, Moştenire, La izvoarele înţelepciunii.  În scopul unei mai bune informări a membrilor Studioului Radio pentru Copii şi Adolescenţi Redacţia a fondat un club de presă. În perioada ce s-a scurs au avut loc două şedinţe, la care au participat peste o sută de tineri. Invitaţii au fost V. Buliga, ministrul muncii, protecţiei sociale şi familiei, şi V. Filat, prim-ministru al Republicii Moldova. Tinerii au aflat răspuns la întrebările ce-i frământă (educaţie, protecţie socială, politici pentru tineret, integrarea europeană şi altele). Fiind mediatizate, şedinţele clubului au transmis informaţie utilă pentru publicul larg de ascultători.

În luna aprilie - iunie Redacţia emisiuni pentru Copii a lansat Campania Să luminăm sufletele copiilor, campanie întru susţinerea Centrului de plasament temporar pentru copii din satul Glinjeni, Făleşti. Campania a fost susţinută de elevii liceelor „Ion Creangă”, „Spiru Haret”, liceul din Budeşti, municipiul Chişinău, Firma „Baştina Radog”, Editura „Prut internaţional”. Au fost adunate colete de rechizite şcolare, cărţi, inventar sportiv, jucării, sume băneşti pentru copiii din Glinjeni. Totalurile campaniei au fost făcute în direct în cadrul programului Vara începe cu zâmbet de copil pe 1 iunie,

 
Cu ocazia celor 20 de ani de la proclamarea independenţei Republicii Moldova Redacţia copii a realizat concursul Dragă mi-i Moldova mea (perioada februarie - iunie). La concurs au participat elevii ciclului primar şi gimnazial. Concursul şi-a propus familiarizarea micului ascultător cu cele mai importante personalităţi din istoria, cultura Moldovei, cu pagini din istoria modernă a Republicii Moldova, i-a ajutat pe copii să-şi cunoască mai bine meleagul natal, faptele bunicilor şi a părinţilor.
 
Redacţia „Comunitate” pregăteşte emisiuni în limbile rusă (Patria şi Casa rusească), ucraineană (Vidrodjenea), gagauză (Unda Budjacului), bulgară (Radiomegdan), idiş (Idiş lăbn), rromani (Petalo romano).

În perioada de referinţă a fost pregătite şi puse pe post 134 programe originale: 6 a câte 45 de min., 128 a câte 30. Programele redacţiei au tematică variată, ceea ce permite să fie cuprinse majoritatea aspectelor vieţii culturale şi sociale a minorităţilor naţionale din republică, a organizaţiilor etnoculturale, problemele cu care se confruntă. Un element inedit în acest semestru rezidă în oglindirea de către redacţie a alegerile locale generale. Acest lucru permite includerea mai activă a minorităţilor în viaţa social-politică. Pentru acest semestru este caracteristic lărgirea ariei geografice a localităţilor de unde au fost realizate materiale sonore, cât şi completarea fondului cu imprimări oferite de posturile de radio din Bulgaria, Ucraina, Israel.



B. Activitatea TV Moldova 1
Printre obiectivele editoriale principale ale TV Moldova 1 în perioada raportată au fost revizuirea grilei de programe care să ofere emisiuni diverse şi de calitate, ce ar răspunde intereselor cât mai multor telespectatori (şi utilizatori ai serviciului multimedia) şi ar acoperi golurile la capitolele divertisment, programe educative şi sportive, precum şi menţinerea nivelului jurnalistic înalt, conform standardelor europene.
În primele şase luni ale anului 2011 a continuat instruirea echipei de jurnalişti cu ajutorul partenerilor străini. Aproximativ 50 de colaboratori ai TV Moldova au învăţat despre felul în care se fac ştirile şi reportajele TV,  cum se utilizează echipamentele studioului virtual, care sunt principiile de elaborare a unei grile de programe TV,  cum putem realiza emisiuni sportive atractive etc.
La compartimentul ştiri şi dezbateri au fost modificate orele de emisie pentru a asigura o audienţă mai largă. Spectatorii TV Moldova 1 pot afla mai operativ ultimele ştiri de la două buletine difuzate în cursul zilei – la ora 13.00 şi ora 17.00. 
Emisiunea de dezbateri realizată de Departamentul Ştiri şi Dezbateri, difuzată de patru ori pe săptămână, a oferit o diversitate a punctelor de vedere şi un raport echitabil al prezenţei forţelor politice. În campania electorală pentru alegerile locale generale, Departamentul a realizat două runde de dezbateri cu participarea reprezentanţilor partidelor politice aflate în cursa electorală şi a candidaţilor pentru fotoliul de primar al municipiilor Bălţi, Comrat şi Chişinău, precum şi ciclul de emisiuni de educaţie electorală Votul tău.
De la începutul anului s-au produs mai multe schimbări în grila programelor Redacţiei emisiuni pentru copii, adolescenţi pentru a se ajunge la un raport tematic optim pentru un post TV public generalist. Volumul de emisie a programelor pentru copii şi adolescenţi a crescut prin lansarea emisiunii-concurs de inteligenţă cu periodicitate săptămânală - XIX Ora admiterii.
Pentru a spori interesul publicului pentru fenomenul cultural, în primele 6 luni ale anului TV Moldova 1 a difuzat 13 lucrări teatrale (6 dintre acestea în prima difuzare) cu un volum total de 56 de ore. Circa 50 de spectacole muzicale au fost înregistrate şi puse pe post (Cine–aude gura mea. Zinaida Bolboceanu, Aprindeţi luminile. Transmisiune de la Casa Radio, Orchestra “Lăutarii” la 40 de ani de activitate, Ce mi-a fost mai drag pe lume. Ion Paulencu, Concert jubiliar al Capelei Corale Academice “Doina”, “Mărţişor – 2011”, Dan Puric “Omul frumos”, “Spiritul răsăritean”, Crizantema de argint, Oraşul meu alb. E. Doga, Gh. Mustea la 60 de ani, Concertul de gală de la ceremonia de decernare a premiilor Ministerului Culturii ş.a), iar de Ziua Televiziunii, pe 30 aprilie, împreună cu colectivele muzicale ale Companiei ”Teleradio-Moldova” a fost organizat în transmisiune directă un spectacol pentru publicul larg în scuarul catedralei din centrul Chişinăului.
Magazinul cultural săptămânal, lansat la începutul anului, aduce în faţa publicului diverse personalităţi ale culturii, care ajută telespectatorul simplu să înţeleagă procesele culturale de la noi din ţară şi de peste hotare. 
Efortul de sporire a calităţii programelor şi de reorientare a producătorilor spre realizarea emisiunilor cu o periodicitate săptămânală s-a soldat cu schimbarea denumirii şi a formatului mai multor emisiuni sociale-economice: Natura în obiectiv, Ştiinţă şi inovare, Accente economice. Conţinutul şi structura emisiunii Baştina s-au schimbat în urma training-ului susţinut de către colegii noştri din Germania.
Promovarea diversităţii etnice se realizează prin difuzarea a 6 cicluri de emisiuni pentru comunităţile etnice: Unda Bugeacului, Gagauz ogea, Svitanoc, Russkii mir, Petalo Romano, Sub acelaşi cer, difuzate bilunar în limbile ucraineană, rusă, bulgară, găgăuză, rromă. În primele 6 luni ale anului 2011 volumul total al emisiunilor originale în limbile comunităţilor etnice a constituit 26 ore şi 30 de min. (53 de programe la care au participat circa 300 de protagonişti). 
Urmând recomandările internaţionale, realizatorii emisiunilor se axează pe reflectarea celor mai importante probleme pentru întreaga societate polietnică. Ocrotirea sănătăţii şi natalitatea în sudul republicii, realizarea programelor speciale pentru susţinerea rromilor, toleranţa faţă de alte etnii sunt doar câteva dintre temele abordate în aceste emisiuni. De asemenea, programele reflectă date memorabile din istoria etniilor, sărbătorile folclorice, tradiţiile oamenilor din diferite regiuni. Un impact aparte l-au avut ediţiile dedicate deportărilor din anii 1940-1951. În programe s-a respectat principiul geografic – realizatorii emisiunilor ajungând la nord (raioanele Briceni, Ocniţa), sud (raioanele Vulcăneşti, Ciadîr-Lunga).

  
Emisiunea redacţiei „Comunitate” TV – „Gagarin în Moldova” din ciclul „Russkii mir” a fost distinsă cu premiul întîi la concursul intrenaţional „Primul în cosmos” desfăşurat în oraşul Moscova, Rusia.

Monitorizările interne şi externe arată că politica editorială a emisiunii Bună dimineaţa corespunde intereselor telespectatorilor, rating-ul programului fiind mai mare, comparativ cu audienţa emisiunilor similare de la alte posturi TV. Un recent raport de monitorizare precizează că ciclul de emisiuni Bună dimineaţa, în cea mai mare parte, corespunde rigorilor emisiei matinale. Prezenţa unui anumit număr de rubrici permanente, pe de o parte, ordonează întrucâtva programul şi, pe de altă parte, lasă suficient spaţiu de manevră pentru reacţii la evenimente de actualitate. Emisia matinală este variată tematic, apelează la un număr semnificativ de protagonişti şi, de cele mai dese ori, este moderată adecvat. 3 buletine informative a câte 10 min. fiecare fac parte din magazinul de dimineaţă, ceea ce permite televiziunii să fie operativă şi să transmită ştiri de actualitate. Emisiunea promovează reuşit produsele şi proiectele noi ale TRM, precum şi campaniile sociale care au oferit soluţii copiilor nevoiaşi, oamenilor de vîrsta a treia ş.a. Pentru o comunicare mai eficientă cu spectatorii obişnuiţi cu utilizarea resurselor on-line, emisiunea a lansat propriul blog.

Volume de emisie în semestrul I
În perioada de referinţă volumul de emisie a TV Moldova 1 a constituit:

Volumul total de emisie TV – 4288 ore 39 min. (24 ore /zi)

Volumul total de emisie proprie – 3211 ore 45 min.
Proprie în prima audiţie – 1196 ore 43 min. 

Proprie în reluare – 2015 ore 02 min.

Volumul de emisie originală zilnică – 7 ore /pr. proprie/+2 ore /filme achiziţionate.

Volumul total de emisie achiziţionată – 1076 ore 47 min.
Volumul de emisie achiziţionată în prima difuzare – 335 ore 43 min.
Volumul de emisie achiziţionată în reluare – 741 ore 04 min.
Volumul de emisie rezervat programelor în limba de stat constituie – 90%

Volumul de emisie rezervat programelor în limbile minorităţilor – 10 %

Volumul de emisie destinat programelor de ştiri – 423 ore 05 min.

Volumul de emisie destinat spectacolelor:

                                  - achiziţionate – 56 ore;

                                  - proprii – 6 ore 35 min.

Volumul de emisie destinat ţărilor străine: 1843 ore 03 min.

C. Date despre acoperirea teritorială a RM cu programele TRM

Radio Moldova prin FM are o acoperire de 100 % teritoriu, prin unde medii – 80 la sută. Radio Moldova Muzical şi Radio Moldova Internaţional se difuzează prin Internet.

TV Moldova 1 este recepţionat prin eter şi cablu. Postul TV Moldova 1 face parte din pachetul on-line Orange. Începând cu luna martie 2011 semnalul TV Moldova 1 prin fibră optică este distribuit de S.A ,,Moldtelecom”, care îl plasează în pachetul său multimedia pentru posesorii de internet şi pentru retransmisie prin cablu. 

TVMI este difuzat prin Satelitul Eutelsat W2, 16 º Est care asigură captarea acestui canal TV în tot spaţiul EUROPEAN şi în Rusia până la Ural. TVMI poate fi recepţionat pe telefonul mobil şi este inclus în pachetul de programe digitale al companiei „Star Net”. La solicitările parvenite din partea EURO CABLE, Compania “Teleradio-Moldova” are semnate acorduri, prin care se oferă dreptul de a retransmite fără taxă emisiunile TVMI în România, Canada şi SUA.

TV Moldova 1 şi TVMI sunt prezente pe Internet şi pe YOUTUBE. Până la 30 iulie 2011 pagina de pe YOUTUBE a fost accesată de circa 75 000 de vizitatori.

O problemă actuală, de care este preocupată în ultimul timp TRM este calitatea recepţiei semnalului. Mai mulţi radioascultători (scrisorile dd. Chiril Mircos, s. Antoneşti, Cantemir, Dumitru Urîtu, s. Varniţa, raionul Anenii-Noi ş.a.) semnalează în acest sens deficienţe serioase. Problema se află la ordinea de zi a Î.S. Radiocomunicaţii şi Î.S. Centrul Naţional pentru frecvenţe, care deseori au opinii contrare constatărilor consumatorilor, şi la control permanent la Radio Moldova, care urmăreşte scopul unei recepţii calitative a propriului produs.

D. Patrimoniul TRM

În prezent Tezaurul Radiodifuziunii Naţionale este depozitat şi se păstrează în bandă magnetică, casete, CD-uri, discuri, mini-discuri. ( Vezi: Anexa5).
     

În perioada raportată au fost întreprinse mai multe acţiuni în această subdiviziune a Radio Moldova, care denotă realizarea unor deziderate strategice. Este continuată copierea în formulă digitală (a emisiunilor originale, montate în bandă magnetică şi a emisiunilor din fond, idem - bandă magnetică ) pentru emisie. 
În (ianuarie – iunie ) 2011 Fonoteca Radio a fost completată cu 335 creaţii:

· muzică academică ……………………….. 44 creaţii

· muzică uşoară ……………………………. 74 creaţii

· muzică populară …………………………. 35 creaţii

· cântece pentru copii, artişti amatori, materiale de arhivă, muzică clasică în transcriere modernă  …………………  182 creaţii

· Orchestra Simfonică ……………………   20 creaţii

(85 min 13 sec ).

· Capela Corală Moldova ………………...… 10 creaţii

(63 min 19 sec )

· ambele colective (creaţii mixte ) …… …… 3 creaţii

În această perioadă au fost încheiate 146 contracte şi acceptate 12 donaţii. Redacţiile au prezentat pentru fond:

· înregistrări din sălile de concert …………… 10

· emisiuni muzicale …………………………. 39

· emisiuni de cultură …………………………156

  
Se valorifică patrimoniul în bază de înregistrări din fond în cadrul emisiunilor:

a. literare: Univers poetic, Fonoteca radio, Teatru la microfon, Ctitori de cuvinte, Revelaţia arhivei, Voci din Fonoteca de Aur. 

b. muzicale: Vocaţia muzician, Spectru muzical, 7 note la desert, Trandafir de la Moldova, Cântă, lăutare, Ars Longa.

În această perioadă au rămas nerealizate mai multe obiective ale Direcţiei Patrimoniu Radio, cum ar fi expertizarea şi elaborarea unui proiect de salvare a arhivei Radio Moldova, implementarea Proiectului Poveşti pentru azi şi pentru mâine, care urmează a fi susţinut financiar de Gaz natural Fenosa în scopul digitalizării Fondului Emisiuni pentru copii (Povestea de seară, spectacole radiofonice), proiect conceput în 2010, organizarea unui Radio maraton Salvează o înregistrare sonoră, în scopul colectării de mijloace financiare şi utilaj tehnic pentru digitalizarea arhivei sonore şi a.             
În primele 6 luni ale anului 2011, în scopul recondiţionării materialelor din fondul TV realizate în perioade de timp diferite, au fost copiate (pe casete BETA şi DVD) mai mult de 140 de ore de lucrări (77 de spectacole, 30 de concerte şi 16 documentare). 

Pentru pregătirea unor ediţii ale emisiunilor curente (Dor, La Mulţi Ani, Portrete în timp, Bună dimineaţa, Evantai folcloric ş.a.) au fost folosite secvenţe din mai mult de 800 de lucrări din arhiva TV – documentare, spectacole, concerte etc. 

În perioada de referinţă, arhiva TV a fost completată cu 39 de emisiuni cu un volum total de circa 23 de ore. Un număr de 418 lucrări înregistrate pe peliculă de cinema (filme de lung metraj, documentare, concerte, desene animate) au fost recondiţionate şi pregătite pentru difuzare. În prima jumătate a anului 2011 baza fondului cinema a fost completată cu 99 de lucrări, 102 adnotări au fost traduse în limbile engleză şi rusă.  

Procesul de digitalizare a patrimoniului audiovizual în general decurge lent din lipsa capacităţilor tehnice de a trece operele audio şi video pe suporturi moderne. 


E. Emisiuni cu destinaţie externă 
În primul semestru al anului 2011 Radio Moldova Internaţional a activat cu acelaşi număr de angajaţi – 12,5 unităţi. Volumul total de emisie a constituit 375 ore, dintre care câte 75 de ore în fiecare din limbile română, engleză, franceză, rusă şi spaniolă, cu o proporţie de 20 % fiecare.            
A fost organizat concursul Cunoaşte Moldova, ediţia a VI-a, consacrat aniversării a 20-cea a Independenţei RM, concurs desfăşurat în perioada 23 mai – 23 iulie 2011. La el au participat 30 de concurenţi din India, Togo, Algeria, Ţările de Jos, Maroc. La crearea unei imagini pozitive a RM în străinătate a contribuit şi o emisiune consacrată RMI la un post local de radio din Maroc.

În perioada de referinţă TV Moldova Internaţional s-a axat pe consolidarea legăturilor cu diaspora moldovenească şi realizarea emisiunilor cu şi despre viaţa moldovenilor de peste hotare. Emisiunea prin care a fost dat startul noului an a fost proiectul de Revelion TVMI – locul întâlnirilor, în cadrul căreia s-a reuşit crearea duplexurilor televizate cu Italia, Rusia, SUA, Canada, Germania, Marea Britanie, Norvegia şi China.
Proiectele Moldovenii de pretutindeni, Descoperă Moldova au prezentat istorii de viaţă a concetăţenilor noştri aflaţi peste hotare şi au familiarizat publicul din Moldova şi din afară cu cele mai importante locuri şi destinaţii turistice.

Un proiect de amploare realizat de echipa TVMI în perioada 1 – 6 martie 2011 este Campania Un mărţişor pentru cei dragi, care oferă moldovenilor de acasă posibilitatea de a transmite mesaje şi urări pentru cei aflaţi departe de Moldova.

Volumul de emisie TVMI în primul semestru al anului 2011 a constituit:
	
	TOTAL/ore

	Volum total prin satelit (ore)
	3553

	Emisiuni originale preluate de la Moldova 1
	906,6

	Emisiuni originale produse de TVMI
	93,17

	Emisiune remontate
	161,44

	Reluări (din Fond, M1 şi TVMI)
	2953,19


Comparativ cu perioada similară a anului trecut volumul de emisie originală produs de TVMI a înregistrat o descreştere din cauza excluderii din grila de programe a rubricilor zilnice: Horoscop, Meteo, Calendarul zilei ş.a.

G. Devieri de la Caietul de sarcini
În perioada ianuarie–iunie unele prevederi ale Caietului de sarcini pentru anul 2011, din motive de subfinanţare, nu au fost realizate, în special cele de retehnologizare, altele vor fi finalizate până la sfârşitul anului. Nu a fost soluţionată problema dezvoltării reţelei Internet, intranet, modernizarea site-lui Companiei, nu a fost realizată expertizarea şi elaborarea unui proiect de salvare a arhivei radio, nu s-a reuşit digitalizarea Fondului emisiuni pentru copii la Radio Moldova. În virtutea situaţiei financiare precare a Instituţiei asemenea proiecte, cum ar fi crearea studioului de emisie pentru postul de Radio Moldova Tineret, retehnologizarea studioului de înregistrări S-450 sau achiziţionarea grupului electrogen 100 kW pentru securizarea energetică etc., sunt în dificultate în anul curent. 

Lipsa resurselor financiare pentru dezvoltare a trecut pe lista de aşteptare mai multe proiecte de modernizare tehnologică a TV Moldova 1, incluse în Caietul de sarcini pentru anul 2011. Starea precară a pupitrelor video din carele mobile TV complică şi compromite calitatea transmisiunilor în direct şi a imprimărilor de la evenimentele publice. Reparaţiile pupitrelor vechi de 8 ani nu au dus la eliminarea problemelor. Priorităţile perioadei următoare includ achiziţionarea pupitrelor multyscreen pentru carele de transmisiuni.

CI. ACTIVITATEA DE COMUNICARE ŞI PROMOVARE

În primul semestru al anului 2011 sistemul de comunicare al Companiei a cuprins atât metode tradiţionale, cât şi unele tehnici noi. 

În cadrul a 15 şedinţe operative cu conducătorii de subdiviziuni ale Companiei, organizate de preşedinte, au fost puse în discuţie probleme editoriale, conceptele de reformare la radio şi televiziune, pregătirea Companiei pentru Eurovision, rezultatele săptămânale ale monitorizărilor interne privind respectarea prevederilor legale referitoare la reflectarea de către Companie a campaniei electorale pentru alegerile locale generale, concepţia modernizării site-ului. Audienţa programelor de televiziune, pregătirea pentru aniversarea a 20-a a Independenţei Republicii Moldova etc. 

A devenit mai intensă comunicarea internă, fiind mai frecvente întâlnirile şi consultările Conducerii Companiei cu salariaţii. Prin ordinul Preşedintelui au fost desemnate mai multe comisii în IPNA, care activează în diferite domenii prin consultarea largă a specialiştilor instituţiei cu experţi din afară. 

În cadrul întâlnirii preşedintelui CO Eu. Râbca şi preşedintelui TRM C. Marin cu salariaţii TV Moldova în luna mai au fost abordate multiple probleme de ordin editorial, instituţional, managerial. Multe din aceste propuneri şi sugestii ale lucrătorilor instituţiei au fost fructificate în acţiunile ulterioare ale Conducerii, aprobate prin Ordinul nr. 43 din 26 mai 2011. Aceste acţiuni prevăd accelerarea, în condiţii de transparenţă, echitate şi cu implicarea reprezentanţilor salariaţilor, a procesului de implementare a noii organigrame interne şi a noilor principii de salarizare, de normare şi evaluare a muncii în Companie. Planul de acţiuni presupune desfăşurarea de concursuri de noi proiecte de emisiuni, elaborarea unor noi fişe de post şi a fişelor costurilor de producere a emisiunilor tele / radio, organizarea cu regularitate a recenzării programelor radio şi televiziune cu scopul identificării candidaţilor pentru acordarea de bonusuri pentru performanţă profesională. În scopul sporirii transparenţei şi comunicării interne a fost luată decizia de a fi editat săptămânal news letter, diseminat pe reţeaua internă. Comunicarea externă a susţinut relaţiile cu publicul de radioascultători şi telespectatori, cu instituţiile publice, societatea civilă, cu alte organizaţii.

În premieră la TRM a fost lansat Buletinul Intern, care apare săptămânal şi include informaţii diverse cu privire la viaţa şi activitatea Companiei, deciziile conducerii, şedinţele CO şi cele operative de la Preşedintele Companiei, avize privind concursuri de creaţie, angajări, informaţii interesante şi utile pentru angajaţi. În scopul informării eficiente, buletinul, în afară de expediere prin poştă electronică, este afişat şi în hall-ul Casei Radio şi la TV Moldova 1. În luna iunie au apărut patru ediţii ale Buletinului. Multe dintre temele news letter sunt sugerate de înşişi salariaţii instituţiei.

Un volum mare în activitatea de comunicare externă îl constituie munca cu petiţiile şi scrisorile venite în adresa Companiei. Pe parcursul perioadei menţionate, au fost înregistrate: 288 de scrisori de la diverse instituţii publice: Parlament, Guvern, Ministere, judecătorii şi primării, ONG-uri, etc. şi  40 de petiţii de la persoane fizice şi 122-de la instituţiile din străinătate.  La toate acestea, în dependenţă de solicitare, au fost expediate răspunsuri, unele petiţii au fost remise organelor de resort, care urmau să soluţioneze problemelor abordate.

În acelaşi timp, din partea IPNA au fost expediate scrisori, petiţii, rapoarte, note informative, solicitări, răspunsuri la petiţii, invitaţii etc. în număr de 846.

În primele şase luni ale anului 2011 Compania a semnat 417 contracte, inclusiv de producţie şi publicitate 192, de locaţiune 16, de parteneriat 22, de retransmitere a TV Moldova 1 şi TVMI 75, de achiziţionare a mărfurilor şi prestare a serviciilor 55, contracte individuale de muncă – 44. În perioada campaniei electorale pentru alegerile locale generale Compania a semnat 13 contracte privind acordarea timpilor de antenă contra plată. 
Pe parcursul perioadei de referinţă, au fost perfectate şi înregistrate 32 de ordine menite să asigure deplasarea echipelor de creaţie ale TV Moldova1 şi Radio Moldova peste hotarele ţării, la fel şi deplasările din teritoriul Republicii Moldova, care au fost înregistrate în număr de 903.

  
 În perioada ianuarie-iunie 2011, la adresa redacţiilor şi subdiviziunilor Companiei au parvenit 778 scrisori prin intermediul poştei. Majoritatea scrisorilor au fost dedicate concursurilor organizate în cadrul subdiviziunilor TV şi radio. De asemenea, au fost scrisori cu întrebări pentru realizatorii unor emisiunii. 

La Radio Moldova şi TV Moldova 1 în primul semestru al anului 2011 au continuat să crească, comparativ cu perioada respectivă a anului 2010, numărul de scrisori tradiţionale şi SMS la emisiunile radiodifuzorului public. Rapoartele (Vezi: Anexele 6,7) denotă şi o îmbunătăţire calitativă a petiţiilor cetăţenilor.

Astfel, în primele şase luni ale anului curent subdiviziunile de la Radio Moldova au recepţionat 640 scrisori, dintre care majoritatea (613) sunt reacţii la concursurile organizate de redacţiile pentru copii şi tineret. La emisiunile interactive în perioada raportată la Radio Moldova au fost recepţionate 2540 de apeluri telefonice, iar la opţiunea Felicitări au fost înregistrate 4387 de SMS.

În comparaţie cu prima jumătate a anului trecut (196 scrisori), numărul scrisorilor în acest an este de 3 ori mai mare. Acest spor se datorează concursurilor (613) organizate în luna martie de emisiunea pentru adolescenţi Ars Adolescentina (466) şi în luna aprilie de emisiunea pentru copii Licurici (114). În această jumătate de an pentru concursuri au venit cu 432 de scrisori mai multe decât în aceeaşi perioadă a anului trecut. 
Cei mai activi ascultători sunt cei de la Ungheni (68), urmaţi de cei de la Sîngerei şi Nisporeni (câte 49 de scrisori), Orhei (46), Hînceşti şi Căuşeni (căte 45). Din raioanele de est ne-au scris: Tighina – 11 scrisori, Dubăsari – 8 scrisori şi Rîbniţa – 2 scrisori. Mai puţin activi au fost ascultătorii din raioanele de sud (Basarabeasca, Comrat, Taraclia – câte o scrisoare) şi municipiul Bălţi (1). Un ecou la emisiunile noastre a sosit de la un ascultător din România. 
Comparativ cu perioada respectivă a anului trecut s-a extins şi geografia corespondenţei. Dacă în prima jumătate de an 2010 au sosit scrisori din 25 de raioane, două oraşe şi două localităţi transnistrene, în acest an numărul a crescut: 30 de raioane, municipiile Chişinău şi Bălţi, 3 raioane de est (Rîbniţa, Dubăsari şi oraşul Tighina) şi din Comrat (UTA Gagauzia ).

În perioada de referinţă la TV Moldova 1 au fost recepţionate 138 scrisori şi 7269 apeluri telefonice şi scrisori electronice. Cele mai multe scrisori includ întrebări sau solicită anumite consultări (60), conţin ecouri la emisiuni (58) sau răspunsuri la diferite concursuri (20). Cele trei emisiuni din top - Povestea de seară(55), Baştina (32), Buna dimineaţa (20) însumează 77,5 % din numărul total al scrisorilor, sosite la adresa programelor de televiziune. La apeluri telefonice întâietatea aparţine emisiunii Ring Star (2599 apeluri), urmată de Buna dimineaţa (1940), Mesager (921) şi Baştina (387). La Mesager a crescut numărul petiţiilor şi apelurilor, care solicită din partea redacţiei soluţionarea unor probleme sociale sau evenimente conflictuale.

La Radio şi Televiziune a crescut şi numărul de solicitări muzicale contra plată: la radiodifuziune de la 141 (anul trecut) la 488 de cereri, la televiziune - de la 147 la 294 solicitări. 

Au fost recepţionate scrisori de mulţumire din partea Ambasadei Republicii Germane în Republica Moldova şi Camerei de Comerţ şi Industrie a Republicii Moldova. În ambele scrisori sunt exprimate sentimente de gratitudine pentru activitatea de mediatizare a evenimentelor care au fost organizate şi la care au participat organizaţiile menţionate.

Prin intermediul poştei electronice, la adresa Direcţiei monitorizare, relaţii cu publicul şi internaţionale au venit, aproximativ, 1500 scrisori. Majoritatea scrisorilor au fost invitaţii la conferinţe de presă, anunţuri, întrebări cu privire la emisiuni, realizatori, numere de contact ale angajaţilor Companiei, opinii şi sugestii. 
Comunicarea externă a Companiei se realizează pe două căi: prin poştă electronică şi prin intermediul site-ului. Prin intermediul poştei electronice sunt expediate comunicatele de presă către agenţiile de ştiri. În scopul facilitării comunicării cu aceste agenţii şi reprezentanţi mass-media, a fost creată o bază de date cu adresele electronice ale agenţiilor de presă, ziare locale şi regionale, posturi TV şi radio. La necesitate sunt expediate comunicate de presă către partidele politice, instituţiile de stat, ambasade, etc. Pe pagina web a Companiei sunt plasate toate anunţurile, comunicatele, invitaţiile ce ţin de activitatea ei. Din lipsa persoanelor specializate, temporar este stopată realizarea banner-elor promoţionale pentru emisiunile TV şi radio, diverse evenimente. De asemenea, nu pot fi create noi subcategorii în meniul site-ului. A fost elaborată concepţia paginilor web al Companiei şi subdiviziunilor ei, această concepţie a fost expertizată de către specialişti din România, proiect susţinut financiar de CJI.

În prezent este menţinută actualizarea paginii web cu ştirile TV şi radio, emisiuni (majoritatea emisiunilor Radio Moldova, două emisiuni de la Radio Moldova Muzical, emisiunile RMI, emisiunea Moldova în direct şi emisiunile realizate de TVMI), comunicate de presă, anunţuri, actele CO.

 Întâlniri cu publicul. În perioada raportată nu am apelat la întâlniri cu publicul ca formă de studiere a preferinţelor telespectatorilor şi radioascultătorilor. Acest lucru s-a întâmplat din motive de optimizare a cheltuielilor la Companie şi pentru a proteja de politizare excesivă informaţia acumulată în cadrul discuţiilor cu populaţia din teritoriu în legătură cu campania electorală pentru alegerile locale generale din 5 iunie 2011. Reacţia feed-back a publicului la programele de radio şi televiziune era recepţionată prin intermediul scrisorilor tradiţionale, site-ului Companiei, apelurilor electronice la programele în direct, informaţiile şi opiniile corespondenţilor noştri pe teren, reprezentanţilor societăţii civile, numeroşilor experţi şi analişti, participanţi la emisiunile TRM.

IV. UTILITATE PUBLICĂ
În perioada respectivă Radio Moldova şi TV Moldova 1 în programele informative au continuat seria de materiale de orientare socială pentru soluţionarea mai multor probleme, semnalate de telespectatori. Tradiţional TVMI a organizat teleduplexurile cu mai multe capitale europene cu genericul Un mărţişor pentru cei dragi, la care participă reprezentanţi ai diasporei moldoveneşti din aceste ţări.

Departamentele şi redacţiile la Radio Moldova au organizat mai multe acţiuni cu conotaţie socială. Trebuie menţionată acţiunea Abordat la Radio Moldova – soluţionat la Radio Moldova, care include subiecte ale jurnalismului de investigaţie, sugerate de public sau cercetate de ziarişti, menite să soluţioneze până la capăt problemele de importanţă vitală pentru cetăţeni şi comunitate.

Evenimente de utilitate publică a programelor de televiziune şi radio pot fi considerate şi emisiunile de educaţie electorală, difuzate în perioada 18 aprilie–19 iunie, lucru apreciat de telespectatori şi radioascultători. Consultaţiile juridice la diferite teme, emisiunile despre ocrotirea sănătăţii, calitatea mărfurilor de larg consum, protejarea intereselor consumatorilor, consultaţii pentru procesul de studii şi denotă realizarea şi în această perioadă a misiunii educativ-formative a radiodifuzorului public naţional.

Un eveniment al anului este lansarea colecţiei Radio Moldova „Octogenar”, o premieră absolută pentru Republica Moldova prin faptul că reuneşte patru CD-uri (muzică uşoară, cântecele independenţei, bijuterii muzicale ale teatrului liric, romanţe, creaţiile capelei corale “Moldova “ condusă de V. Budilivschi, colecţia „Un compozitor al neamului: Gheorghe Mustea”…). Înregistrările denotă rolul, semnificaţia şi importanţa Radio Moldova, ca instituţie cultural-educativă în păstrarea şi promovarea muzicii şi talentelor neamului de-a lungul anilor(Sofia Rotaru, Eugen Doga, Mihai Dolgan şi legendara formaţie “Noroc”, Nadejda Cepraga, Ion Suruceanu, formaţia “Plai”, “Zdob şi Zdub”, Nelly Ciobanu, Natalia Barbu etc.). Colecţia include şi creaţii ale compozitorilor noştri pe versurile lui Gr. Vieru şi D. Matcovschi.

O acţiune de amploare pentru publicul radioascultător din ţară, dar şi în colectivul TRM, a organizat Radio Moldova, lansând campania Ajuta-mă să am o casă. Partener al Radio Moldova în această campanie de a face o casă pentru fraţii Şeremet din satul Albineţ, raionul Făleşti, rămaşi orfani şi fără casă, este Every Child Moldova. La colectarea mijloacelor pentru ajutorarea acestor copii s-au inclus şi salariaţii Companiei prin contribuţiile lor personale. Campaniile sociale iniţiate sau sprijinite de TV Moldova 1 (ex. Ajută-mă să am o casă, O inimă pentru Dumitru, Arată-ne lumea aşa cum o vezi tu (dedicată Zilei Televiziunii) au ajutat mai multe persoane din categorii vulnerabile şi au sporit prin aceasta audienţa TV şi, respectiv, imaginea Companiei.

În perioada raportată Radio Moldova şi TV Moldova 1 au difuzat diverse spoturi sociale, sensibilizând publicul în mai multe probleme de rezonanţă la nivel naţional şi comunitar.

V. CONTROL PUBLIC

Controlul public al activităţii Companiei a fost asigurat de Consiliul de Observatori al IPNA Compania „Teleradio-Moldova”. El a fost efectuat prin demersurile societăţii civile, petiţiile şi aprecierile publicului, transmise în scris, pe site sau prin SMS, monitorizările interne şi externe.

Consiliul de Observatori la şedinţele sale a discutat un spectru larg de probleme, ce vizează activitatea Companiei privind reformarea instituţiei şi ritmurile, dimensiunile acestui proces, manifestările politicilor editoriale la Radiodifuziune şi Televiziune, rapoarte de monitorizare internă şi externă a comportamentului TRM în perioada campaniei electorale pentru alegerile locale generale, chestiuni de retehnologizare şi utilizare a banilor publici, modificări de organigramă şi state de personal, management şi comunicare. Informaţia despre şedinţe era făcută public.

Monitorizările interne şi externe ale emisiei radio şi televiziune au asigurat transparenţa activităţii radiodifuzorului public, a realizării prevederilor Codului audiovizualului, a acoperirii intereselor publicului în informaţii, programe cultural-educative şi de divertisment. Ele au constituit un suport evident pentru îmbunătăţirea grilelor de emisie, formatului şi calităţii emisiunilor radio şi televiziune, lansarea unor noi proiecte, solicitate de public. În prima jumătate a anului au fost efectuate circa 20 de monitorizări.

Astfel la Radio Moldova a fost monitorizată respectarea grilei de emisie şi a programului de lucru (10-31 ianuarie) şi această informaţie era prezentată zilnic directorului Radiodifuziunii pentru intervenţii operative spre îmbunătăţirea stării de lucruri. Această problemă a fost cercetată şi la TV Moldova 1 (14-20 martie). Raportul a constatat unele devieri de la grila de programe, fiind înlocuite unele programe cu altele, unii participanţi cu alţii. La fel au fost atestate derogări de la durata stabilită în programe pentru unele emisiuni, ea fiind depăşită sau mai mică decât cea indicată în programul de lucru şi tipărit pentru public. În săptămâna monitorizată s-a observat lipsa promoţionalelor produselor televizate, care ar dinamiza emisia şi ar crea o imagine atractivă a TV Moldova 1.

În perioada 1-15 februarie Serviciul monitorizare a analizat mesajul, expresivitatea şi corectitudinea titlurilor subiectelor din programul informativ Mesager. Monitorizarea a demonstrat unele reuşite în producerea titlurilor, ceea ce accentuează potenţialul semantic–emotiv al subiectelor. În acelaşi timp, raportul atestă multe cazuri de titluri neinspirate, de calchieri din limba rusă, de clişee, de expresii inadecvate şi erori grave de limbă sau de text. Această informaţie a fost prezentată şi discutată în Departamentul actualităţi TV şi în urma acestui fapt s-a lăsat simţită îmbunătăţirea ţinutei lingvistice şi a mesajului titlurilor din programul informativ televizual.

În cadrul monitorizării emisiunii Buna dimineaţa (1-11 februarie) au fost identificate principalele teme şi rubrici ale magazinului, participanţii la dialogurile în studio şi genurile de muzică, utilizate în program. Au fost formulate unele sugestii privind modalităţile de prezentare a rubricilor, durata discuţiilor în direct, prestanţa prezentatorilor, stilul vestimentaţiei lor. Analiza  audienţei în zilele monitorizate, în comparaţie cu aceeaşi perioadă din anii 2009 şi 2010, a demonstrat creşterea rating-ului programului Buna dimineaţa.

În obiectivul monitorizării interne s-a aflat şi corectitudinea exprimării în buletinele de ştiri de la Radio Moldova (7-13 martie). Monitorii au analizat greşelile frecvente de limbă din ştiri şi au expus unele sugestii şi recomandări privind respectarea exigenţelor în redactarea textelor şi prezentarea subiectelor pe post. La dispoziţia conducerii Companiei a fost monitorizată prezenţa transmisiunilor în direct şi emisiunile interactive la TV Moldova 1 (24.01-28.02). În raport s-a constatat necesitatea diversificării transmisiunilor în direct de la evenimentele social-politice şi cultural-sportive, a implicării mai frecvente a corespondenţilor din teritoriu, a experţilor, persoanelor publice în programele de actualităţi.

În perioada campaniei electorale pentru alegerile locale generale din 5 iunie 2011, prin Hotărârea Consiliului de Observatori al IPNA Serviciul de monitorizare internă a pregătit 11 rapoarte de evaluare a respectării de către radiodifuzorul public a prevederilor legislaţiei în vigoare privind reflectarea scrutinului. Aceste rapoarte erau prezentate săptămânal pentru examinare de către CO. Conform datelor monitorizării interne, Compania „Teleradio-Moldova” a reflectat campania electorală în conformitate cu prevederile Regulamentului CEC şi Declaraţia IPNA Compania „Teleradio-Moldova” privind politica editorială pentru campania electorală în alegerile locale generale din 5 iunie 2011 adoptată prin Hotărârea CO nr. 37 din 14.04.2011. 

Evenimentele electorale au fost reflectate amplu, respectându-se principiile imparţialităţii, obiectivităţii, echidistanţei şi pluralismului social-politic, materialele electorale au fost difuzate în rubrici speciale în buletinele de ştiri la Radio Moldova – Electorala 2011, la TV Moldova 1 – Alegerile locale 2011. În raport se constată, că rubrici electorale şi emisiuni de educaţie civică au fost difuzate şi în limbile rusă, ucraineană, bulgară, găgăuză, fiind asigurată o informare largă a întregii populaţii a Republicii Moldova privind procesul electoral. În buletinele de ştiri şi emisiunile cu conţinut electoral au participat reprezentanţi ai CEC şi consiliilor electorale de circumscripţie, responsabili de la diferite instituţii şi organizaţii, implicate în procesul electoral, experţi din ţară şi de peste hotare, societatea civilă.

Comportamentul faţă de concurenţii electorali a fost unul egal şi nediscriminatoriu-aceasta este concluzia, practic, unanimă a conducerii Companiei, societăţii civile şi concurenţilor electorali. Sesizări sau contestări, cereri cu privire la oferirea dreptului la replică din partea concurenţilor electorali în această perioadă nu au fost înregistrate.

La difuzarea emisiunilor electorale, dezbaterilor, spoturilor motivaţionale şi promoţionale au fost respectate cu stricteţe grila de emisie şi orarul prestabilit, care erau făcute publice prin intermediul programelor radio şi TV şi site-ul Companiei.

În dezbaterile electorale au fost create condiţii echitabile ale concurenţilor electorali pentru prezentarea programelor electorale. În perioada dată nu au parvenit careva obiecţii la desfăşurarea dezbaterilor electorale din partea concurenţilor electorali. Compania „Teleradio-Moldova” a difuzat un număr mare de emisiuni de educaţie civică electorală, spoturi motivaţionale şi promoţionale, prezentate de CEC şi de producţie proprie.

Radiodifuzorul public, se menţionează în raportul de totalizare, a prezentat în campania electorală mai multe ştiri cu caracter conflictual cu prezenţa a două şi mai multe surse de informare. Excepţie a constituit cazul din buletinul de ştiri radio din 26.05.2011, fiind prezentată o ştire cu caracter conflictual cu o singură sursă de informare. Concluziile monitorilor interni, confirmate prin deciziile CO, constă în faptul, că IPNA a reflectat corect, fără derogări de la legislaţia în vigoare, campania electorală pentru alegerile locale generale din 5 iunie.

Activitatea Companiei în perioada campaniei electorale a fost monitorizată şi din exterior de către CCA, APEL, OSCE. În rapoartele, prezentate de CCA, se menţionează, că postul public de televiziune Moldova 1 a respectat principiul de informare din mai multe surse în cazul subiectelor ce vizau situaţii de conflict, nu au fost depistate abateri de la legislaţia în vigoare, de asemenea, nu au fost înregistrate cazuri care ar provoca îngrijorări vizavi de modul de reflectare a campaniei electorale de către postul TV sus-numit.

Experţii APEL, monitorizând comportamentul Radio Moldova şi TV Moldova 1 în campania electorală, au conchis, că prin modul în care a reflectat campania electorală pentru alegerile generale locale din 5 iunie 2011, IPNA Compania Teleradio-Moldova a reconfirmat tendinţa clară de recuperare a caracterului său public, tendinţă sesizată în alegerile din anul 2010. Pentru perioada electorală respectivă IPNA Compania Teleradio-Moldova a avut o politică editorială coerentă, orientată spre satisfacerea nevoilor informaţionale ale publicului cu referire la întregul proces electoral. APEL a realizat monitorizări ale programelor pentru tineret radio, constatând reuşite şi dinamică pozitivă în reformarea programelor specializate, pregătirea platformelor de lansare a postului de radio specializat pentru tineri şi adolescenţi şi unele manifestări de şablonizare şi abordări tradiţionaliste.
Performanţele IPNA în domeniul asigurării independenţei editoriale au fost apreciate de organizaţia americană „Freedom House”. Potrivit raportului anual „Nation in Tranzit-2011”, Republica Moldova este singura ţară din regiune, în care, pe parcursul anului 2010, s-a îmbunătăţit situaţia privind independenţa mass-media. În acest sens, autorii raportului menţionează, că cea mai vizibilă evoluţie a fost schimbarea conducerii Companiei publice „Teleradio-Moldova”, instituţie, care a renunţat la partizanatul politic, şi la politica editorială părtinitoare, cum se întâmpla pe timpul guvernării comuniste.

VI. EVALUĂRI PE PLAN NAŢIONAL ŞI INTERNAŢIONAL
Transparenţa activităţii instituţionale este asigurată prin intermediul plasării tuturor ofertelor, tenderelor, anunţurilor, hotărârilor adoptate de CO pe pagina web a Companiei. De asemenea, şedinţele CO au un caracter deschis, accesul având toţi doritorii. De asemenea, activităţile, întâlnirile, vizitele experţilor străini sunt mediatizate prin intermediul comunicatelor pe site-ul Companiei şi expedierea comunicatelor de presă către agenţii.

 
În perioada ianuarie-iunie 2011, în presa naţională, pe portalurile informaţionale, agenţiile de ştiri au apărut 104 articole în care este menţionată activitatea Companiei şi conducerii ei (Vezi:Anexa 8).

În aceeaşi perioadă a anului Compania şi activitatea ei au fost menţionate de câteva reprezentanţe internaţionale. Astfel, Ambasada Republicii Germane, prin scrisoare oficială, şi-a expus sincere mulţumiri postului Radio Moldova pentru suportul acordat în organizarea ediţiei jubiliare a tradiţionalului concert de vară al ambasadei. Schimbările pozitive în activitatea Companiei au fost menţionate în Raportul privind respectarea drepturilor omului prezentat recent de Departamentul de Stat al SUA.

De asemenea, transformările produse în ultimul an la TRM au fost salutate de ambasadorul Dirk Schubel, şeful Delegaţiei Uniunii Europene în Republica Moldova în cadrul întrevederii cu preşedintele IPNA Compania „Teleradio-Moldova” C. Marin şi directorul TV Moldova 1 A. Sârbu.

VII. CONCLUZII
Compania se află într-un proces de transformare şi de transpunere consecventă a obiectivelor editoriale propuse. Regândirea modului de organizare a emisiei radiofonice şi cele televizuale are în vedere mizarea pe programe profesioniste, acordarea de servicii diversificate şi crearea de canale noi. Sondajele de audienţă obligă TRM să găsească modalităţi de echilibrare a profilului de vârstă al ascultătorilor prin întinerirea auditoriului şi înclinarea balanţei spre segmentul de populaţie 30 – 44 ani, activă profesional şi cu nivelul corespunzător de educaţie. Prin diversificarea ofertei audiovizuale Compania poate deveni un canal credibil de informare, de formare şi divertisment pentru populaţie. În acest sens reevaluarea grilei de programe şi a formatelor de emisiuni rămâne şi în continuare o prioritate a Televiziunii şi Radiodifuziunii. 

 Pentru a valorifica cât mai eficient patrimoniul cultural şi teatral, până la sfârşitul anului TRM va include în grilă spaţii permanente pentru spectacole de muzică şi teatrale. De asemenea, în perioada următoare se va proceda la semnarea unor acorduri de colaborare cu instituţiile teatrale ce ar permite înregistrarea în condiţii optimale a celor mai valoroase lucrări.

În contextul procesului de reorganizare, pentru semestrul II se prevede aprobarea noilor organigrame ale celorlalte departamente radio şi TV,  definitivarea altor proiecte, preconizate în Caietul de sarcini al Companiei pentru anul 2011.  

                                                                                                                             Anexa 1

LISTA

atelierelor desfăşurate la IPNA Compania „Teleradio-Moldova”

ianuarie-iunie 2011

	n/ o
	Tema
	Participanţi
	Perioada
	Organizatori/ treneri

	1
	Elaborarea grilei de emisie radio şi TV
	Responsabili de programare, conducători de subdiviziuni de la Radio Moldova şi TV Moldova 1
	Ianuarie,

2011
	Experţi Akademie DW

	2
	Jurnalismul european de proximitate
	Redactori-prezentatori, regizori, corespondenţi în teritoriu
	25.10-05.11.2010
	Bucureşti, formator – Jean Lemaitre

	3
	Deontologia şi legislaţia mass media
	Patru jurnalişti de la Radio şi Televiziune
	Februarie 2011
	Experţi naţionali şi internaţionali

	4
	Producerea ştirilor TV

Trainingul de bază

Trainingul avansat
	Corespondenţi TV (10 persoane)
	21-25.02

21-25.03
	Akademia DW.Formatori- Filip Slavkovic, Bettina Ruigies



	5
	Producerea ştirilor rado

Trainingul de bază

Trainingul avansat
	Corespondenţii radio (10 persoane)
	28.02-04.03

14-18.03
	Akademia DW.Formatori- Filip Slavkovic, Bettina Ruigies



	6
	Producerea ştirilor la radio
	Corespondenţii Radio Moldova în teritoriu
	14.03-18.03
	Formatori de la DW

	7
	Producerea ştirilor la radio
	Corespondenţii Radio Moldova în teritoriu
	04.04-08.04
	Formatori de la DW

	8
	Exploatarea studioului 2 tv
	Regizori, tehnicieni TV Moldova 1
	Aprilie
	Formatori de la Ovidio LTD, Marea Britanie

	9
	Produse, servicii, canale de distribuţie
	Conducători de subdiviziuni, prezentatori şi regizori de la Radio Moldova
	16-20 mai
	Experţi de la DW

	10
	Utilizarea softurilor şi echipamentului pentru studioul virtual
	Regizori, ingineri TV Moldova 1, scenografi, graficieni video
	16-20 mai
	Formator- Ilan Komarovsky, Israel

	
	Crearea grupului pentru schimbare
	Au participat 14 angajaţi TRM
	23-25.05
	Formator Jochen Walter,expert Akademie DW

	11
	Produse, servicii, canale de distribuţie
	Jurnalişti de la TV Moldova 1
	23-27 mai
	Experţi de la DW

	
	Realizarea emisiunilor sportive
	Colaboratorii secţiilor sport radio /tv
	06-14.06
	Formator- Laurent Rouy, Franţa

	12.
	Conceptul regizoral al emisiei radio
	Redactori-prezentatori,regizori audio Radio Moldova
	11-13.06
	Casa Radio, experţi din România

	13.
	Cursurile de formatori radio şi tv
	Lucrători ai Companiei(12), viitori formatori ai Centrului de instruire al IPNA
	16-18.06
	CJI, formator Oleg Dimitriev, Rusia

	14.
	Principii de elaborare a grilei TV
	Au participat cca 20 de persoane (redactori, regizori, colaboratori ai departamentelor programare)
	21-24.06
	Formatori-Jochen Walter, Sammy Wintersohi, experţi Akademie DW


                                                                                                                   Anexa 2                                                                       

LISTA

cauzelor civile examinate în I semestru al anului 2011

1. Groza Igor către IPNA Compania „Teleradio-Moldova”. Obiectul acţiunii îl constituie încasarea prejudiciului material în valoare de 9000 euro, 9935 dolari SUA, 500 lei, precum şi a prejudiciului moral în sumă de 200000 lei. Reclamantul susţine că aceste prejudicii i-ar fi fost cauzate în cadrul competiţiei sportive Rally Cupa Independenţei. Dosarul se află în examinare la judecătoria Centru.
2. Bulat Nicolae către IPNA Compania „Teleradio-Moldova”. Reclamantul solicită încasarea din Contul Companiei a prejudiciului cauzat în valoare de 500000 lei, invocând lezarea onoarei şi demnităţii de către pârât prin intermediul emisiunii Rezonans. Pe capătul de acţiune ce ţine de prejudiciile cauzate de IPNA Compania „Teleradio-Moldova”, instanţa a dispus respingerea acţiunii ca neîntemeiată.

3. Malaşevski A. către IPNA Compania „Teleradio-Moldova”. Reclamantul de asemenea solicită repararea prejudiciului moral cauzat pe care l-a evaluat la 100000 lei. Invocă cauzarea prejudiciului prin difuzarea emisiunii de autor Rezonans. Instanţa a decis admiterea parţială a acţiunii obligând IPNA Compania „Teleradio-Moldova” să dezmintă informaţia menţionată în acţiune în termen de 15 zile de la intrarea în vigoare a Hotărârii în ciclul de emisiuni informative difuzate pe canalul „Moldova-1”, în rest acţiunea a fost respinsă ca nefondată.

4. IPNA Compania „Teleradio-Moldova” către Anatol Mătăsaru. Valoarea acţiunii a constituit 38802,50 lei. Cererea a fost înaintată în scopul reparării prejudiciilor materiale cauzate în timpul acţiunilor din 7 aprilie 2009 (deteriorarea camerei de filmat ce aparţine reclamantului). De menţionat, că acţiunea civilă depusă a fost examinată în cadrul dosarului penal nr.1-100/10 intentat împotriva cet. Mătăsaru A. Prin Sentinţa emisă de către Judecătoria Buiucani la 10 noiembrie 2010 a fost admisă acţiunea în principiu.

5. Lomachin Vladimir către IPNA Compania „Teleradio-Moldova”. Obiectul acţiunii a fost nesoluţionarea cererii depuse şi încasarea prejudiciului moral cauzat în valoare de 4000 lei. Instanţa de contencios administrativ a emis Hotărârea prin care a dispus respingerea cererii ca nelegitimă şi neîntemeiată.

6. Lomachin Vladimir către IPNA Compania „Teleradio-Moldova”. Reclamantul solicită prezentarea informaţiei şi încasarea prejudiciului moral în mărime de 700 lei. Dosar în examinare la Curtea de Apel Chişinău.

7. IPNA Compania „Teleradio-Moldova” către Oficiul de Executare Centru, privind anularea Încheierii nr. 13-391/09 din 02.02.2010, prin care s-a dispus încasarea din contul Companiei a 4017 lei - taxa de executare. Taxa a fost solicitată pentru neexecutarea în termen a documentului executoriu nr. 13-391/09 din 27.02.2009. Dosarul este în examinare la Judecătoria Centru mun. Chişinău.
8. Laguta Maia către IPNA Compania „Teleradio-Moldova”. Obiectul cererii l-a constituit acordarea dreptului la replică. Prin Hotărârea sa, Curtea de Apel Chişinău, din lipsă de probe a respins cerinţele reclamantei ca fiind neîntemeiate.

9. Arseni Vladimir către IPNA Compania „Teleradio-Moldova”. Reclamantul s-a adresat în instanţa de judecată solicitând furnizarea informaţiei care sumă trebuie de achitat pentru ca să-i fie acordat timp de antenă un minut pe zi pentru plasarea publicităţii electorale, până la data de 01.09.2010 inclusiv, şi să-i fie acordat timp de antenă, gratuit sau contra plată, pentru plasarea publicităţii electorale. Instanţa a emis Hotărârea prin care a refuzat admiterea cerinţelor înaintate ca fiind nefondate.

10. Soloviov Anatoli către IPNA Compania „Teleradio-Moldova”. Obiectul acţiunii depuse este recuperarea prejudiciului moral şi material în mărime de 340000 lei. Curtea de Apel Chişinău a restituit cererea de chemare în judecată din considerentul că instanţa nu este competentă să judece pricina dată.

11. Nazarenco Eugen, Axenova Natalia şi Laguta Maia către IPNA Compania „Teleradio-Moldova” şi alţii privind recunoaşterea discriminatorie tragerea la sorţi pentru participarea la dezbaterile electorale separat de partidele politice şi candidaţii independenţi; acţiunea a fost respinsă atât de Curtea de Apel Chişinău cât şi de Curtea Supremă de Justiţie.

12. Traian Vasilcău către Ghenadie Ciobanu şi alţii privind recuperarea prejudiciului material în mărime de 500000 euro, încasarea venitului ratat în mărime de 300000 euro şi prejudiciului moral în mărime de 100000 euro. În cadrul acestui proces IPNA Compania „Teleradio-Moldova” a fost atrasă ca intervenient, dosar în examinare la Curtea de Apel Chişinău.

13. Întreprinderea federală unitară de stat Concernul de cinema „Mosfilm” către IPNA Compania „Teleradio-Moldova”. Reclamantul susţine că i-ar fi fost încălcate drepturilor exclusive de autor asupra creaţiilor audiovizuale, cerând repararea prejudiciilor în mărime de 406866 dolari SUA. Dosar în examinare la Curtea de Apel Chişinău.

14. IPNA Compania „Teleradio-Moldova” către „Publiart” SRL privind încasarea datoriei debitoriale şi a penalităţilor de întârziere în sumă de 14757,68 lei. Dosar în examinare la Judecătoria Economică de Circumscripţie.

15. IPNA Compania „Teleradio-Moldova” către „Lagro-In” SRL privind rezilierea contractului de locaţiune nr. 327 din 08.12.2009. Dosar în examinare la Judecătoria Economică de Circumscripţie.
16. Agenţia de concerte „Doga-Muzică” SRL către Î.M. „Suncomunications” privind încasarea remuneraţiei compensatorii ce decurg din dreptul de autor şi drepturi conexe. IPNA Compania „Teleradio-Moldova” a fost atrasă în proces ca intervenient accesoriu.

17. Agenţia de concerte „Doga-Muzică” SRL către „StarNet”SRL privind încasarea remuneraţiei compensatorii ce decurg din dreptul de autor şi drepturi conexe. IPNA Compania „Teleradio-Moldova” a fost atrasă în proces ca intervenient accesoriu.

18. Agenţia de concerte „Doga-Muzică” SRL către „CHIHAIVIS” SRL privind încasarea remuneraţiei compensatorii ce decurg din dreptul de autor şi drepturi conexe. IPNA Compania „Teleradio-Moldova” a fost atrasă în proces ca intervenient accesoriu.

19. Agenţia de concerte „Doga-Muzică” SRL către „Panifcom” SRL privind încasarea remuneraţiei compensatorii ce decurg din dreptul de autor şi drepturi conexe. IPNA Compania „Teleradio-Moldova” a fost atrasă în proces ca intervenient accesoriu.

20. Asociaţia Ortodoxă „Maica Matrona” către CO al IPNA CTRM privind anularea Hotărârii nr. 1/244 din 22.12.2010 şi suspendarea executării Hotărârii nr. 1/244 din 22.12.2010 prin care s-a dispus difuzarea filmului „Drepturile omului pe ecran: Drepturile minorităţilor sexuale”.

21. Rotaru Nicolae către IPNA Compania „Teleradio-Moldova” privind anularea actului de concediere cu repararea prejudiciului moral cauzat în mărime de 20000 lei şi a prejudiciului material ce constă din salariul ratat, cauzat de absenţa forţată de la serviciu. Dosar în examinare la Judecătoria Centru.

22. Albu Carmelia către IPNA Compania „Teleradio-Moldova” privind restabilirea în funcţie. Curtea de Apel Chişinău a emis Hotărârea prin care s-a dispus restabilirea dnei Albu Carmelia în funcţia de vice-director executiv TV, şef al Direcţiei programe, coordonare şi emisie la Compania „Teleradio-Moldova”.

LISTA

acţiunilor de audit, realizate în semestrului I  al anului 2011

1. Auditul activităţii în zilele de repaus şi sărbători nelucrătoare (Raportul-informaţie din 18.01.2011, cu privire la executarea misiunilor şi orele lucrate de facto în zilele de 07-08 ianuarie 2011);

2. Activitatea Studioului „Telefilm Chişinău” (Raport din 01.02.2011);

3. Corectitudinea utilizării fondului de onorariu în Departamentul Actualităţi TV (Raport din 11.02.2011);

4. Măsuri de prevenire a plasării publicităţii mascate la TV Moldova 1 şi Radio Moldova (Raport din 18.02.2011);

5. Verificarea îndeplinirii normelor de lucru de către Departamentul Proiecte Radio (Raport din 23.02.2011);

6. Corectitudinea utilizării fondului de onorariu în Departamentul Actualităţi Radio (Raport din 23.03.2011);

7. Auditul cheltuielilor de transport (Raport din 21.03.2011);

8. Randamentul de utilizare a carelor de reportaj radio şi TV;

9. Auditul achiziţiilor publice după principiul „cel mai optim preţ şi calitate” (Raport din 19.04.2011);

10. Auditul cheltuielilor general administrative (Raport din 01.07.2011).

                                                                                    Anexa 4

LISTA

anchetelor de serviciu perfectate de Serviciul audit în sem. I al 2011

1. Nota din 18.02.2011 asupra constatării elementelor de publicitate mascată în cadrul programului „Mesager” din 12.02.2011 şi emisiunea „Zona Liberă” din 11.02.2011.

2. Ancheta de serviciu cu privire la investigarea cazului de sustragere a 2 laptopuri (nota din 18.03.2011).

3. Nota de serviciul din 21.02.2011 cu privire la cercetarea cazului de deteriorare a uşii principale de intrarea în Catedrală Mitropolitană.

4. Nota din 15.03.2011 cu privire la plasarea publicităţii ascunse în cadrul programului „Mesager” din 10.03.2011 (subiectul „Taxi Mereni”).

5. Nota din 25.03.2011 asupra disciplinei de muncă al angajatului Serviciului transport auto, Vasile Gîndea.

6. Proiect de ordin: „Cu privire la disciplina muncii” – cu privire la aplicarea sancţiunilor disciplinare către salariaţii: Gîndea Vasile, Ţonu Vasile, Florea Svetlana, Buzenco Iulia, Stăvilă Olga etc.

7. Nota din 13.05.2011 cu privire la plasarea publicităţii ascunse în cadrul emisiunii „Bună dimineaţa” din 12.05.2011

8. Nota din 16.05.2011 cu privire la comportamentul cet. Valeriu Vâtcărău, inginer-coordonator, Secţia care mobile.

9. Nota din 16.05.2011 cu privire la comportamentul cet. Alionei Caiţan, pictoriţa-machioza.

10. Nota din 17.05.2011 cu privire la deteriorarea camerei de filmări.

11. Note din 07.06.2011 08.06.2011, 15.06.2011, cu privire la preluarea semnalului TV „Moldova-1”.

12. Proiect de ordin „Cu privire la cazurile de oferire a dreptului de preluare a semnalului TV „Moldova-1”.

13. Nota din 16.06.2011, cu privire la atitudinea cameramanului Valeriu Demianov faţă de disciplina muncii.

14. Nota din 22.06.2011 asupra demersului şefului Secţiei transport auto, cu privire la încălcările depistate în foaie de parcurs nr.835447 din 15.06.2011.

15. Aviz din 23.06.2011 asupra apariţiei unui gest indecent în cadrul programului „Mesager” din 13.06.2011.

16. Aviz din 29.06.2011 asupra demersului dlui Valentin Budilevschi, Prim-dirijor al Capelei corale „Moldova”.

17. Raport din 20.06.2011 privind monitorizarea reflectării campaniei electorale pentru alegerile locale 2011 în perioada 9-15 mai.

18. Aviz din 20.07.2011 asupra plîngerii Cristinei Ţirdea, reporter în Departamentul Actualităţi radio.

Anexa 5

Volumul înregistrărilor din Patrimoniul Radio Moldova

(la 01 iulie 2011)

1. Pe suport bandă magnetică:

             Total:  109 319 exemplare, 17 522 ore.

                        - înregistrări muzicale:  91 477 exemplare, 9 605 ore.           

                        - înregistrări „vorbite”: 17 842 exemplare, 7 917 ore.

2. Pe suport CD:

             Total:  3 809 exemplare.

                          - înregistrări zi/emisie:   2 205 exemplare.

                          - înregistrări zi/emisie Moldova Muzical:  388 exemplare.

                          - înregistrări din Sălile de Concert şi varia emisiuni:  642 exemplare. 

                          - înregistrări din alte ţări:  574 exemplare.      

3. Pe suport mini-disc:                
Total:   90 exemplare.

4. Pe suport casete audio:

                Total:  472 exemplare.

                           -  casete 60 min:   201 exemplare.

                           -  casete 90 min:   271 exemplare.       

RAPORT

privind scrisorile recepţionate la TV Moldova 1

în perioada ianuarie-iunie 2011

  
Pe adresa TV Moldova 1 au fost recepţionate 138 scrisori, 294 solicitări muzicale, 7269 apeluri telefonice şi scrisori electronice. După caracterul şi conţinutul mesajului, scrisorile se clasifică conform tabelului:  

    Tabelul 1
	
	2010
	2011

	Ecouri
	36
	58

	Concursuri
	19
	20

	Întrebări, consultaţii
	67
	60

	Total
	122
	138


  
Cele mai multe scrisori ale telespectatorilor conţin întrebări sau solicită diferite consultaţii (60). Un număr mai mic de scrisori (58) conţin ecouri la emisiuni şi 20 de scrisori au constituit participări la concursuri.

Repartizarea scrisorilor pe emisiuni

  
Cele mai multe scrisori au parvenit pe adresa emisiunii Povestea de seară (55), urmată de Baştina (32) şi Bună dimineaţa (20). Toate aceste trei emisiuni au acumulat 77,5% din numărul total de scrisori. Celelalte emisiuni au primit un număr nesemnificativ de răvaşe.

Tabelul 2

	Povestea de seară
	55
	40%

	Baştina
	32
	23%

	Bună dimineaţa
	20
	14%

	Ring Star
	19
	14%

	Ghidul sănatăţii tale
	5
	4%

	Lumina adevărului
	3
	2.1%

	Focus
	2
	1.44%

	Bună seara
	2
	1.44%

	Total
	138
	100%


Diagrama 1

Categorie de vârstă 

Cei mai activi telespectatori în 2011 au fost maturii (52 scrisori), copiii (74 scrisori), iar cei mai pasivi au fost tinerii (12 scrisori). 

Tabelul 3

	Maturi
	52
	37.6%

	Copii
	74
	53.6%

	Tineret
	12
	8.7%

	Total
	138
	100%


Diagrama 2

Localitatea corespondenţei

31 din răvaşe recepţionate sunt din localităţile urbane, restul scrisorilor au sosit din localităţile rurale. În mare parte (77,5%) corespondenţa a fost susţinută de telespectatorii de la sat. Raportul de scrisori oraş-sat este de 31 la 107.

Tabelul 4

	Sat
	107
	77.5%

	Oraş
	31
	22.5%

	Total
	138
	100%


Diagrama 3

În prima jumătate a anului 2011, pe adresa TV Moldova 1 au sosit 138 de scrisori cu 55 mai puţin decît în aceeaşi perioadă din 2010. Emisiunile cu cele mai multe apeluri telefonice şi scrisori electronice sunt Ring Star – 2599, Buna Dimineaţa – 1940 şi Mesager – 921.

Tabelul 5. Apeluri telefonice şi scrisori electronice.

	1
	Ring Star
	2599

	2
	Bună dimineaţa
	1940

	3  
	Mesager
	921

	4
	Moldova în direct
	283

	5
	Baştina
	387

	6
	Bună seara
	197

	7
	La noi în sat
	82

	8
	Unda Bugeacului
	87

	9
	Russkii mir
	70

	10
	Magazinul copiilor
	107

	11
	Gagauz  ogea
	67

	12
	Svitanok
	64

	13
	Povestea de seară
	147

	14
	Petalo Romano
	49

	15
	Sub acelaşi cer
	45

	16
	Fii Tînăr
	32

	17
	O seară în familie
	192

	
	Total
	7269


   Pe parcursul perioadei ianurie-iunie 2011 pe adresa emisiunii La mulţi ani au parvenit 294 de solicitări muzicale contra plată.

 Geografia corespondenţei

Pe parcursul perioadei monitorizate, pe adresa TV Moldova 1 au sosit răvaşe din majoritatea raioanelor republicii. Excepţie fac raioanele Cahul, Floreşti, Donduşeni şi oraşele Bender şi Bălţi.

Tabelul 6

	1
	Chişinău
	28

	2
	Teleneşti
	8

	3
	Nisporeni
	8

	4
	Leova
	7

	5
	Glodeni
	7

	6
	Rîşcani
	6

	7
	Hînceşti
	6

	8
	Rezina
	6

	9
	Ialoveni
	6

	10
	Şoldăneşti
	5

	11
	Orhei
	5

	12
	Căuşeni
	5

	13
	Drochia
	4

	14
	Cimişlia
	4

	15
	Sîngerei
	4

	16
	Basarabeasca
	3

	17
	Făleşti
	3

	18
	Soroca
	3

	19
	Anenii - Noi
	3

	20
	Străşeni
	2

	21
	Călăraşi
	2

	22
	Briceni
	2

	23
	Cantemir
	2

	24
	Edineţ
	2

	25
	Ocniţa
	2

	26
	Ungheni
	2

	27
	Criuleni
	1

	28
	Ştefan - Vodă
	1

	29
	Vulcăneşti
	1

	
	Total
	138


Propuneri, doleanţe din scrisorile telespectatorilor

Telespectatorii fideli postului de televiziune Moldova 1 îşi exprimă recunoştinţa şi mulţumirea celor care le aduc în casă emisiunile preferate, cum ar fi Buna Dimineaţa, Baştina, Povestea de seară, Ring Star, Bună Seara,Ghidul sănătăţii tale, Lumina adevărului , ştirile de ultimă oră la Mesager, temele de actualitate la Politica în Direct. După părerea lor, s-a făcut simţită calitatea ediţiilor informative, a programelor politice, socio-culturale şi de divertisment. În programul informativ Mesager s-au produs schimbări radicale. Au apărut prezentatori noi, care ne aduc în fiecare seară evenimentele principale din viaţa politică, economică, culturală din ţară şi de peste hotare. Menţionăm şi calitatea ştirilor prezentate la Mesager, care altă dată lăsau mult de dorit. (Marcel Ciobanu, Rîşcani)

Mesagerul intervine în unele cazuri de litigiu. De exemplu, administraţia casei-muzeu „Alexadru Puşkin” din Chişinău ne-a telefonat fiind îngrijorată de soarta instituţiei din cauza unei construcţii din zona apropiată. În pereţii muzeului au apărut fisuri şi a căzut tencuiala. De partea cealaltă, constructorii susţineau că totul este legal. Echipa Mesager a realizat un subiect la această temă în mod operativ. Un alt caz similar este cel de pe strada Hînceşti 32, în care familia Meleşco a rămas fără încălzire, chiar în toiul iernii, fără a fi macar preîntîmpinată de organele de resort. Colaboratorii Mesagerului au cerut Agenţiei Naţionale de Reglementare în Energetică şi Centrului pentru Apărarea Dreptului Omului explicaţii privind acest caz. De remarcat că reconectarea la conducta de gaz a locatarilor de pe strada Hînceşti 32 a avut loc chiar în aceiaşi zi, până la montarea acestui subiect. Într-o situaţie neplăcută s-au pomenit şi locatarii mai multor case de pe strada Zodiac din Chişinău, care au rămas fără lumină mai mult de 3-4 zile. Din această cauză s-a produs şi un scurt circuit, defectîndu-se aparatele electrocasnice, motivul fiind un stâlp de electricitate în stare avariată. Astfel, locatarii au apelat la Union Fenosa în speranţa de a le rezolva problema. Răspunsul nu a întârziat să apară, rezervând în aceste scopuri 15-30 de zile. La intervenţia echipei Mesager, problema a fost soluţionată în mod operativ.

Un caz cu totul ieşit din comun este cel din satul Cojuşna. În urma destituirii din funcţie a părintelui Kiril Damian de către Mitropolia Moldovei, la biserica din sat a fost numit un nou preot. Acesta a fost un motiv pentru care enoriaşii s-au împarţit în două tabere adverse. Una - de partea fostului preot Kiril, alta – de partea preotului nou venit. Echipa Mesager a fost la faţa locului, încercând să afle miezul problemei. Ca şi în celelate cazuri, implicarea Mesagerului în rezolvarea problemei s-a soldat cu succes. Astfel, responsabilii de la Mitropolia Moldovei au dat asigurări că în timpul cel mai apropiat vor căuta soluţii pentru a împăca ambele tabere de enoriaşi.

Pe adresa programului informativ Mesager au mai venit şi plângeri ce ţin de situaţia deplorabilă în instituţiile de cultură din republică. Spre exemplu, din satul Chiperceni, Orhei, ni s-a comunicat despre starea deplorabilă a casei de cultură. Este greu de crezut că odinioară pe această scenă se desfăşurau festivaluri raionale, premiere teatrale, concursuri. În prezent a rămas doar entuziasmul artiştilor amatori din localitate. Primarul satului Chiperceni afirmă că bugetul local nu permite reconstrucţia casei de cultură. Însă, potrivit legislaţiei în vigoare, finanţarea instituţiilor de cultură revine administraţiei publice locale. Pe această temă a fost realizat şi un subiect. 

În or. Durleşti mai mulţi oameni aduc acuzaţii primăriei că ar vrea să astupe pârâul de lângă casele lor, pentru a crea noi loturi de teren. De cealaltă parte, primăria afirmă că este de fapt un canal de scurgere şi are de gând să defrişeze doar copacii. În acelaşi timp, autorităţile din Durleşti susţin că au sesizat Inspectoratul Ecologic de Stat pentru a decide cât de legală este această procedură. Mesagerul a realizat un subiect pe baza acestui conflict. 
Un alt caz ce a fost sub vizorul celor de la Mesager este cel din raionul Drochia. O tânără de 19 ani şi copilul său de numai o lună se află încă la maternitate, pentru că nu are unde să se ducă. Tînăra respectivă este dintr-o familie defavorizată, fiind crescută în condiţii greu de imaginat. La insistenţa echipei Mesager primarul din satul Fîntîniţa, r-nul Drochia, a promis că se va găsi o modalitate de o adăposti pe mamă şi copilul său. 

Recent, programul Mesager a început o campanie de colectare de fonduri pentru Dumitru Iordan din satul Vadul-lui-Isac, Cahul. Viaţa tânărului depinde de o baterie la inimă, care ocupă mai mult din jumătate din piept. Echipa de la Mesager face un îndemn către telespectatori să redea lui Dumitru speranţe de viitor.

Un alt caz strigător la cer a parvenit din satul Albineţul Nou, Făleşti, despre cei 7 copii care nu au avut niciodată o casă a lor, iar acum nu au nici părinţi. Compania „Teleradio-Moldova” a deschis un cont bancar, afişat pe pagina oficială a companiei www.trm.md. Orice ajutor poate îndeplini acest vis. 

Programul Baştina realizează mai multe subiecte în baza scrisorilor primite de la telespectatori (32). Pentru că emisiunea Baştina în ultimul timp nu este în emisie directă, a crescut considerabil numărul sunetelor de telefon de la telespectatori (387). Mulţi dintre aceştia sunt indignaţi de faptul că durata emisiunii este de doar 30 de minute şi că nu pot adresa întrebări în direct pe diverse teme, cum ar fi procurarea seminţelor, puieţilor sau a tehnicii agricole. De asemenea, vor să fie informaţi cum ar putea obţine şi unele credite, ce documente sunt necesare pentru astfel de credite şi la ce bancă rata dobânzii este mai mică. Cu asemenea întrebări ne-au contactat I.Lazăr, din satul Dîngeni, Ocniţa, Vasile Ursachi din Ursoaia, Făleşti. Peste 50 de apeluri au parvenit, după ce pe post a fost plasat un subiect despre producerea biogazului. Este vorba de Maria Donos din Chiştelniţa, Teleneşti, Anatolie Oglindă din Mereni, Anenii-Noi, Eugenia Daniliuc din Hiliuţi, Rîşcani, şi alţii, interesaţi de această nouă tehnologie.

 În prima jumate a anului în cadrul emisiunii Moldova în direct au fost înregistrate 283 de apeluri telefonice, dintre care 52 de telespectatori au primit răspuns chiar în timpul emisiunii. Telespectatorii au adresat întrebări ce ţin de starea drumurilor deplorabile (S.Şerpin, satul Delacău, Anenii-Noi, V.Donos din Scoreni, Străşeni.), planul UE pentru anularea vizelor, (M.Sandu, Cimişlia, Elena Popovici, Glodeni şi alţii) şi multe altele. Menţionăm faptul, că apelurile telefonice în direct au fost din aproape toată republica. Moderatorii emisiunii Moldova în direct deseori găsesc modalitatea de a face legătura telefonică în timpul emisiei cu specialişti din diferite domenii, pentru a oferi răspunsuri complete la întrebările telespectatorilor. Temele abordate în emisiune sunt cele social-economice şi cele politice. 

Pe parcursul primelor şase luni din anul 2011 emisiunea Bună dimineaţa a înregistrat 1940 de apeluri telefonice, dintre care 54 în emisie directă. Telespectatorii acceptă noul concept al emisiunii, care include mai multe dialoguri în studio şi subiecte, gen sfaturi şi curiozităţi. De această părere este Maria Ciobanu din Costeşti, Rîşcani: „Ne place mult emisiunea Bună Dimineaţa, deoarece sunt invitate diverse personalităţi din republică, sunt promovate tinerele talente atât din muzică, cât şi din modă. Sunt urmăriţi cu mult interes maeştrii culinari din cadrul emisiunii, de unde se poate de inspirat la diverse reţete. Deasemenea, este lăudabil faptul, că sunt şi intervenţii telefonice cu diaspora noastră din diferite ţări. Aş menţiona intervenţia cu Margareta Donos Strot din 11 februarie 2011, preşedinta Clubului Elveţian de presă. Sunt binevenite şi rubricile constante „Horoscop”, „Calendar”, „Sfaturi Practice”, „Curiozităţi”, etc.” O altă telespectatoare din Bălţi, Valentina Oprea vine cu mai multe propuneri ce ţin de formatul emisiunii. O propunere este ca informaţiile ce ţin de agenda culturală să includă nu doar capitala republicii, dar şi oraşele mai mari, ca Bălţi, Cahul, Orhei. O altă propunere este ca în cadrul emisiunii să fie puse pe post mai multe subiecte din teritoriu. 

Emisiunea Bună dimineaţa a lansat şi câteva concursuri, răspunsurile cărora au fost recepţionate la telefon (140 de apeluri) după încheerea programului, în intervalul de timp 9.00-11.00. 

Asociaţia Filantropică IRFF ONLUS aduce mari mulţumiri Companiei „Teleradio-Moldova” pentru că în cadrul emisiunii Bună dimineaţa au fost invitaţi învingătorii şi organizatorii festivalului „Pe aripele Dragostei 2”. Este evident faptul că mijloacele de informare în masă şi mai ales televiziunea au un impact major în societate în promovarea culturii, valorilor, în crearea de atitudini şi schimbarea comportamentală în rândul tinerilor.

Cei de la Buna Dimineaţa promovează colegii noştri de la radio, astfel la 31 mai invitaţii programului au fost: Paula Munteanu - moderator Radio Moldova, lansarea proiectului estival „Cu-cu-ri-gu” şi Cristina Meleca – reporter ştiri, Roman Daghici- moderator, Daniela Cairaman - prezentator rubrică. De asemenea Buna Dimineaţa încearcă să diversifice programul cu subiecte şi invitaţi neordinari, modalităţi diverse de prezentare a materialului, lucru în studio. Se simte totuşi, necesitatea de a avea mai multe filmări în teritoriu.

O altă emisunie remarcată de tinerii din ţara noastră este Fii Tînăr realizată şi prezentată de A.Ouş şi regizată de A.Alioşin. Emisiunea include subiecte de problemă ale tinerilor care sunt intercalate cu studioul. În cadrul emisiunii sunt invitaţi eroii interesanţi din diferite domenii, artişti, interpreţi etc. A atras atenţia telespectatorilor şi rubrica în care sunt evidenţiaţi tinerii de la Liceul Academiei de Ştiinţe datorită invenţiilor şi perspectivelor pentru Republica Moldova. (3.06.11). Acest fapt ne confirmă şi apelurile telefonice (32).

Activitatea redacţiei Comunitate în prima jumatate a anului s-a bazat pe perfecţionarea şi consolidarea caracterului polietnic şi policultural al populaţiei. S-a acordat o atenţie deosebită problemelor menţinerii şi dezvoltării culturii, limbilor tuturor etniilor. Aceste teme au fost abordate în emisiunile Unda Bugeacului, Svitanok, Russkii mir, Petalo Romano, Sub acelaşi cer, care pe parcursul acestei perioade au acumulat 257 sunete şi scrisori electronice. În luna aprilie la Moscova s-a desfăşurat concursul Internaţional dedicat împlinirii a 50 de ani de la zborul lui Iurii Gagarin în cosmos, la care au participat regizorul Svetlana Potanin şi redactorul Igor Mironic, realizatorii programului Ruskii mir ai redacţiei Comuniate. La acest concurs a fost prezentate peste 9000 de lucrări. Dintre toţi participanţii, premianţi au fost realizatorii acestui program, reprezentanţii Televiziunii Moldova 1.

La 26 aprilie anul curent programul în Russkii mir a fost prezentat un subiect care nu i-a lăsat indiferenţi pe mulţi telespectatori luînd cunoştinţă de tragicul eveniment de la Cernobîl. Mulţi dintre ei ne-au telefonat exprimîndu - şi ataşamentul faţă de specialiştii din Moldova, care şi-au dat concursul la dezactivarea arealului supus radiaţiei.

 Un alt ecou vine pentru emisiunea Bună seara de la un telespectator fidel al emisiunii. Domnul Marcu Boris propune în emisiune rubrica „Judecă societatea”. Dânsul motivează că o astfel de rubrică ar fi foarte bună, întrucât s-ar oferi posibilitatea participării diferitor specialişti din diverse domenii, cu o vastă exeprienţă. Autorul menţionează că „numai societatea poate rezolva problemele noastre cotidiene”. 

În decursul a şase luni a anului 2011 Povestea de seară a primit mai multe opinii de la telespectatori privind difuzarea emisiunii la o ora nepotrivită pentru cei mici. Părinţii cer ca ora de difuzare 18.40 să fie schimbată cu cea care era anterior, adică 20.35. Ei motivează prin faptul că din punct de vedere fiziologic copilul nu poate să se culce la ora 18.55, numai din motivul că cineva nu înţelege acest lucru.” Astfel de solicitări au fost (250), printre ele fiind şi din partea lui Ion Filip Cornescu din Chişinău, Alionei Ţugui din satul Ţipala, Ialoveni, Cristinei Morari, din Cimişlia.

Ghidul Sănătăţii Tale este o emisiune cu sfaturi utile, informaţii din domeniul medicinei. Dna Valentina din raionul Glodeni vine cu aprecieri la adresa emisiunii. Ea menţionează faptul că emisiunea dată este foarte utilă mai ales celor de la ţară. În emisiune sunt invitaţi medici calificaţi, profesionişti, care vin cu diferite sfaturi pentru pacienţi.

Departamentul TV Moldova Internaţional în perioada 1-10 martie, a realizat proiectul tradiţional Un mărţişor pentru cei dragi, oferindu-le cetăţenilor din Republica Moldova şi celor plecaţi peste hotarele ei posibilitatea de a dialoga în direct şi a transmite urări de sănătate şi prosperitate. De menţionat că la fiecare emisiune au fost prezenţi oameni din mai multe localităţi ale republicii, personalităţi din artă, cultură, viaţa politică. Proiectul a întrunit peste 100 de oameni din ţară şi de peste hotare. 

Cu ocazia zilei televiziunii, Moldova 1 a iniţiat rubrica „De ziua Televiziunii poporul vorbeşte”. Iată care sunt opiniile respondenţilor despre activitatea TV Moldova 1:

· Blocul informativ Mesager a devenit mult mai interesant;

· Este foarte bine că Moldova 1 este recepţionată în toată republica;

· Sunteţi bravo că aţi reuşit să aduceţi unele schimbări pozitive la Moldova 1;

· Ne place mult emisiunea Buna dimineaţa cu prezentatori tineri, cu o limbă elevată;

· Sunt puţine emisiuni de divertisment;

· Este de dorit să fie promovaţi mai mulţi tineri;

· Dorim filme moderne;

· Ar fi bine ca şedinţele parlamentului să fie transmise în direct;

· Mai multe emisiuni pentru tineret;

· Nu sunt emisiuni umoristice, educative, distractive;

· Dorim feţe noi la ecran;

· Ne desplac unii prezentatori inclusiv de la proiecte;

· Se cer emisiuni noi, cu o tematica mai variată;

· Suntem o ţară agrară şi dorim să ştim mai mult despre tehnologiile moderne în agricultură;

· Decorul, spoturile promoţionale lasă de dorit;

· Povestea de seară să fie restabilită la ora 20.45 .

Concluzii:

Pentru o televiziune modernă este foarte important să fie studiate şi cunoscute doleanţele publicului, aşteptările lui. Fără acest element elaborarea unei politici editoriale pe măsura aşteptărilor telespectatorilor este aproape imposibilă. În acest sens ar fi cazul să fie organizate mai multe sondaje de opinie, întâlniri cu telespectatorii. 

                                                                                             Anexa 7
RAPORT

privind scrisorile recepţionate la Radio Moldova 

în perioada ianuarie–iunie 2011

În primele şase luni ale anului curent subdiviziunile de la Radio Moldova au recepţionat 640 scrisori. La adresa Radio Moldova au fost expediate 6 scrisori cu destinaţia greşită. Tematica scrisorilor este prezentată în tabelul de mai jos.

Tabelul 1

	1
	Concursuri
	613

	2
	Opinii,ecouri,sfaturi, propuneri
	10

	3
	Felicitări,solicitări
	6

	4
	Semnale pentru investigare
	4

	5
	Creaţii proprii
	4

	6
	Consultaţii
	2

	7
	Corespondenţă de serviciu
	1

	8
	Adresă greşită
	-6

	
	  Total
	646 (-6)


Tabelul 2

Repartizarea scrisorilor pe emisiuni

	1
	Ars Adolescentina
	466

	2
	Licurici
	114

	3
	Ora copiilor
	34

	4
	O melodie pentru tine
	5

	5
	Adevăr desfăşurat
	4

	6
	Conducere Radio
	3

	7
	La vatra jocului
	2

	8
	Nopţi albe de dor
	2

	9
	Forţa junimii
	2

	10
	Conducere TRM
	2

	11
	Patria
	2

	12
	Actualităţi
	1

	13
	Primatul legii
	1

	14
	Viaţa publică
	1

	15
	Credinţă şi religie
	1

	 
	  Total
	640


Tabelul 3

Geografia corespondenţei 

	1
	Ungheni
	68

	2.
	Sîngerei
	49

	3.
	Nisporeni
	49

	4.
	Orhei
	46

	5.
	Căuşeni
	45

	6.
	Hînceşti
	45

	7.
	Ialoveni
	37

	8.
	Călăraşi
	36

	9.
	Anenii Noi
	27

	10.
	Cimişlia
	24

	11. 
	Chişinău
	22

	12.
	Leova
	22

	13. 
	Glodeni
	22

	14. 
	Şoldăneşti
	18

	15.
	Rîşcani
	16

	16. 
	Făleşti
	16

	17
	Edineţ
	12

	18.
	Bender
	11

	19
	Briceni
	10

	20
	Străşeni
	9

	21
	Criuleni
	9

	22
	Soroca
	8

	23
	Dubăsari
	8

	24
	Rezina
	6

	25
	Cahul
	4

	26
	Ocniţa
	4

	27
	Ştefan Vodă
	3

	28
	Drochia
	3

	29
	Donduşeni
	2

	30
	Floreşti
	2

	31
	Rîbniţa
	2

	32
	Basarabeasca
	1

	33
	Bălţi
	1

	34
	Comrat
	1

	35
	Taraclia
	1

	36
	România
	1

	
	Total
	640


În comparaţie cu prima jumătate a anului trecut (196 scrisori), numărul scrisorilor în acest an este  de 3 ori mai mare. Acest spor se datorează concursurilor (613) organizate în luna martie de emisiunea pentru adolescenţi „Ars Adolescentina” (466) şi în luna aprilie de emisiunea pentru copii „Licurici” (114). În această jumătate de an pentru concursuri au venit cu 432 de scrisori mai multe decât în aceeaşi perioadă a anului trecut.  

Cei mai activi ascultători sunt cei de la Ungheni (68), urmaţi de cei de la Sîngerei şi Nisporeni (câte 49 de scrisori), Orhei (46), Hînceşti şi Căuşeni (câte 45). Din raioanele de est ne-au scris: Tighina – 11 scrisori, Dubăsari – 8 scrisori şi Rîbniţa – 2 scrisori. Mai puţin activi au fost ascultătorii din raioanele de sud (Basarabeasca, Comrat, Taraclia – câte o scrisoare) şi municipiul Bălţi (1). Un ecou la emisiunile noastre a sosit de la un ascultător din România. Şi geografia corespondenţei s-a lărgit considerabil. Dacă anul trecut în prima jumătate de an au sosit scrisori din 25 de raioane, două oraşe şi două localităţi transnistrene, în acest an numărul a crescut: 30 de raioane, municipiile Chişinău şi Bălţi, 3 raioane de est (Răbniţa, Dubăsari şi oraşul Tighina) şi din Comrat  (UTA Gagauzia).

A crescut şi numărul de solicitări muzicale contra plată de la 141 (anul trecut) la 488 de cereri. Solicitări  muzicale contra plată – 488.

                                                                                                  Anexa 8

LISTA

publicaţiilor care abordează problema activităţii IPNA Compania

„ Teleradio-Moldova” în perioada ianuarie-iunie 2011
Materiale referitoare la conducerea TRM

1. Interviu exclusiv cu Angela Sârbu, director M1 (timpul.md, 15.03.2011);

2. Şeful TRM are salariul lunar de 37 mii lei (stireazilei.md, 16.05.2011);

3. Deputaţii comunişti au cerut explicaţii pe marginea salariilor şefilor Companiei Teleradio-Moldova (Timpul.md, 19.05.2011);

4. Banii curg gârla către slugile lui Ghimpu şi Băsescu de la “MOLDOVA 1”

(moldova-suverana.md, 19.05.2011);

Materiale referitor la Eurovision
1. Record la Eurovision! 93 de moldoveni lupta pentru biletul spre Dusseldorf

(stireazilei.md, 21.01.2011);

2. Sâmbăta vor fi selectaţi 60 din 99 de participanţi la preselecţia naţională pentru Eurovision (info-prim.md, 21.01.2011);

3. Au fost anunţaţi cei 25 de finalişti ai preselecţiei naţionale pentru Eurovision 2011 (Azi.md,01.02.2011);

4. Eurovision de milioane! Moldova 1 a renovat un studio cu 1,4 MLN de Euro (Stireazilei.md, 08.02.2011);

5. Tragerea la sorţi a concurenţilor pentru finala Eurovision (Arena.md, 11.02.2011);

6. S-a stabilit ordinea în care vor evolua finaliştii în preselecţia naţională a Eurovision (Protv.md, 11.02.2011);

7. Natan, cu dragoste la Eurovision (Jurnaltv.md, 11.02.2011);

8. Hotel FM va participa la selecţiile naţionale Eurovision din Bulgaria şi Moldova   (Moldova.org, 11.02.2011);

9. Tragerea la sorţi a concurenţilor pentru finala Eurovision (Arena.md, 11.02.2011);

10. Juriul EUROVISION contraatacă „Contestaţiile sunt neîntemeiate”(Flux.md, 11.02.2011);

11. Zdubii vor cu orice preţ la Eurovision! Crezi că merită? (Jurnal.md, 11.02.2011);

12. Eurovision-ul îi va costa scump pe unii participanţi (Moldova.org, 25.02.2011);

13. De la un concurs la altul. Echipa Dansez pentru tine s-a mutat la Eurovision (Protv.md, 25.02.2011);

14. Eurovisionul o va costa pe Mariana Mihăilă peste o mie de euro! (Jurnal.md, 25.02.2011);

15. Eurovisionul se încinge (Jurnal.md, 25.02.2011);

16. Pregatirile pentru Eurovision, pe ultima suta de metri (Protv.md, 25.02.2011);

17.  „Tu şi Eu” la Eurovision (Jurnaltv.md, 25.02.2011);

18. 3 zile până la finala naţională Eurovision. Cei 25 de concurenţi fac ultimele repetiţii (Protv.md, 26.02.2011);

19. Încă un videoclip pentru Eurovision (Jurnaltv.md, 26.02.2011);

20. Băieţii de la „Zdob şi Zdub” vor să aducă Eurovision-ul la Chişinău (Arena.md, 26.02.2011);

21. Karizma şi-a lansat videoclipul la piesa cu care participă la Eurovision (Arena.md, 27.02.2011);

22. Nicoleta Gavriliţă - finalistă Eurovision (Jurnaltv.md, 21.02.2011);

23. Karizma şi-a prezentat noul clip cu câteva zile înainte de finala naţionala Eurovision (VIDEO); (Moldova.org, 27.02.2011);

24. Karizma si-a prezentat noul clip cu câteva zile înainte de finala naţională Eurovision. Vezi video (Protv.md, 27.02.2011);

25. Corina Cuniuc, în finala Eurovision (Jurnaltv.md, 28.02.2011);

26. Conferinta de presa privind finala selecţiei naţionale pentru concursul Eurovision 2011 (Privesc.eu, 28.02.2011);

27. Geta Burlacu: „Eurovision-ul nu este cel mai important proces din viaţa artistică a Moldovei” (Arena.md, 28.02.2011);

28. Zdob şi Zdub va reprezenta, pentru a doua oară, Republica Moldova la Eurovision (Flux.md, 04.03.2011);

29. Dupa 13 ani, interpreta Dana International revine in concursul Eurovision (Protv.md, 09.03.2011);

30. Poziţia a 7-a pentru Zdob şi Zdub la Eurovision. (Unimedia.md, 15.03.2011);

31. Eurovision - o provocare pe cinste! (Jurnaltv.md, 15.03.2011);
32. Zdubii vor evolua la Eurovision 2011 exact ca şi în 2005! (Jurnal.md, 15.03.2011);

33. Pe cine îmbogăţeşte Eurovisionul? (Jurnaltv.md, 26.03.2011);

34. Zdob şi Zdub promit spectacol la Eurovision (Publika.md, 29.04.2011);

35. Pariaza pe Eurovision! Moldova are şanse moderate (Protv.md, 29.03.2011);

36. Află ce şanse au zdubii la Eurovision (Arena.md, 29.03.2011);

37. Previziune sumbră: Zdob şi Zdub nu vor intra în primii 10 la Eurovision (24h.md, 29.03.2011);

38. Zdob şi Zdub live. VEZI AICI o versiune la chitara a piesei "So Lucky" care va merge la Eurovision (Protv.md, 31.03.2011);

39. Moldova nu se află printre favoriţii Eurovisionului (Jurnal.md, 01.04.2011);

40. „Zdob şi Zdub” şi-a început turneul de promovare a piesei pentru Eurovision (Unimedia.md, 04.04.2011);

41. Zdob si Zdub promoveaza piesa cu care vor merge la Eurovision (Protv.md, 06.04.2011);

42.  Reprezentanta Armeniei la Eurovision în Republica Moldova (Unimedia.md, 07.04.2011);

43. Gemenele Twiins îşi promovează piesa pentru Eurovision în Republica Moldova (Unimedia.md, 12.04.2011);

44. Iată ce „imagini serioase” au pregătit Zdubii pentru Eurovision 2011! (Jurnal.md, 14.04.2011);

45. Emoţii mari inainte de Eurovision. Zdubii vor ajunge în finala, prezic casele de pariuri (Protv.md, 29.04.2011);

46. Teleradio Moldova şi Orange Moldova - Deplasarea formaţiei Zdob şi Zdub la Dusseldorf (Privesc.eu, 29.04.2011);

47. Eurovision 2011(aqurelle.md, 10.05.2011);

48. Începe marele concurs Eurovision( jurnaltv.md, 10.05.2011);

49. Zdob şi Zdub a trecut în finala Eurovision. (Tv7.md, 13.05.2011);

50. Zdob şi Zdub a trecut în finala Eurovision. (publika.md, 13.05.2011); 

51. Zdob şi Zdub în finala Eurovision. (jurnal.md, 13.05.2011);

52. Zdob şi Zdub este în finala Eurovision. (azi.md.md, 13.05.2011);

53. "So Lucky" în finala Eurovision (Stireazilei.md, 13.05.2011);

54. R.Moldova în finala Eurovision (politik.md,13.05.2011);

55.  Locul 12 pentru Zdubi. Azerbaijan a câştigat Eurovision Song Contest 2011 (Timpul.md, 15.05.2011);

56. DRAMĂ LA DUSSELDORF: Zdubii, la un pas de TOP 10 LA EUROVISION! (24h.md, 15.05.2011);

57. 10 tone de gunoi după Eurovision (Unimedia.md, 15.05.2011);

58. Reprezentanţii Azerbaidjanului au câştigat trofeul Eurovision 2011 (Publika.md, 15.05.2011);

59. Eurovision 2011 şi “TRAFICUL DE INFLUENŢĂ” între ţările prietene! (24h.md, 15.05.2011);

60. Clounada Eurovision (Unimedia.md, 15.05.2011);
61. Zdubii au revenit acasă: Suntem multumiţi de prestaţia de la Eurovision (Protv.md, 16.05.2011);
Despre TRM şi Consiliul de Observatori
1. Filat l-a detronat pe Ghimpu (stireazilei.md, 12.01.2011);

2. TRM a dat dovada de echilibru şi în perioada post-electorala (info-prim, 12.01.2011);

3. Irina Vlah, cea defavorizată atât de IPNA Teleradio Moldoca cât şi de IPRA Găgăuzia (voceabasarabiei.net, 12.01.2011);

4. Consiliul de Observatori al TRM – o filială a asociaţiei “Maica Matroana”? (Curaj.net, 25.01.2011);

5.  "Fumatul (NU); este strict interzis" în TeleRadio Moldova (Unimedia.md, 31.01.2011);

6.  Compania Teleradio-Moldova: între subfinanţare şi calitate (viitorul.org, 07.02.2011);

7.  Compania Teleradio-Moldova: între subfinanţare şi calitate (privesc.eu, 07.02.2011);

8. CCA accepta difuzarea documentarului despre minorităţile sexuale contestat de Asociaţia Sf.Matroana (europalibera.net, 07.02.2011);

9. CCA a avizat Caietul de sarcini al TRM pentru 2011 (Azi.md, 07.02.2011);

10. CCA a avizat Caietul de sarcini al TRM pentru 2011 (info-prim.md, 07.02.2011);

11. Companiei «Teleradio-Moldova» subfinanţată din cauza unui mecanism defectuos (Zdg.md, 07.02.2011);

12. Negruţa: Nu vreau ca "TeleRadio Moldova" să fie a doua amantă a  bugetului (Unimedia.md, 07.02.2011);

13. „Teleradio - Moldova” a doua amantă a bugetului? (Timpul.md, 07.02.2011);

14. Mecanismul de elaborare şi de adoptare a bugetului Companiei „Teleradio-Moldova" este defectuos (Azi.md, 07.02.2011);

15. Teleradio Moldova afectată de subfinanţare (Europalibera.org, 07.02.2011);

16. Mecanismul de elaborare şi de adoptare a bugetului Companiei „Teleradio-Moldova" este defectuos (hotnews.md,07.02.2011);

17. Teleradio Moldova afectată de subfinanţare (Moldova.org, 08.02.2011);

18. Aici Teleradio-Moldova... (hotnews.md, 14.02.2011);

19. Corina Fusu va prezenta la Istanbul un raport despre situatia mass-media din Republica Moldova (unimedia.md, 21.02.2011);

20. Milostivi şi milostive (timpul.md, 21.02.2011);

21. Corina Fusu va prezenta la Istanbul un raport despre situaţia mass-media din Republica Moldova (voceabasarabiei.net.,23.02.2011);

22. O putere paralizată (timpul.md, 09.03.2011);

23. Instruire multiplă pentru angajaţii TRM (ijc.md, 09.03.2011);

24. Reforme la TRM (zdg.md, 09.03.2011);

25.  „Teleradio-Moldova” operează primele modificări în organigramă (Info-prim.md, 19.02.2011);

26. După 20 de ani, orchestra Teleradio Moldova revine la Bucureşti pentru Ziua Unirii (Zdg.md, 20.03.2011);

27. Orchestra Teleradio Moldova revine la Bucureşti pentru Ziua Unirii (cronicaromana.ro, 20.03.2011);

28. Schimbari la M1 (zdg.md, 22.03.2011);

29. Au demarat primele schimbări structurale la Teleradio-Moldova (Info-prim.md, 23.03.2011);

30. Au demarat primele schimbări structurale la Teleradio-Moldova (Voceabasarabiei.net, 23.03.2011);

31.  Au demarat primele schimbări structurale la Teleradio-Moldova (Azi.md,23.03.2011);

32. Consiliul de Observatori al TRM a aprobat reforma structural-instituţională a companiei publice (Unimedia.md, 23.03.2011);

33. „Teleradio-Moldova” a primit asistenţă tehnică din partea organismelor europene pentru crearea unui „studiou virtual” (Azi.md, 14.04.2011);

34. UE face mai virtual postul TV “Moldova 1” (hotnews.md, 14.04.2011);

35. Teleradio-Moldova” a primit asistenţă tehnică din partea organismelor europene pentru crearea unui „studiou virtual” (monitor media, 14.04.2011);

36. Angajaţii TRM, instruiţi să devină formatori (cji.md, 21.04.2011);

37. Prime, Moldova 1  şi NIT - lideri naţionali la audienţă în prime time (unimedia.md, 21.04.2011);

38. Prime, Moldova 1  şi NIT - lideri naţionali la audienţă în prime time (jurnaltv.md, 26.04.2011);

39. Nestemate folclorice la “PASCALA 2011” (timpul.md, 28.04.2011);

40. Omul saptamanii: GHEORGHE MUSTEA, compositor, dirijor, artist al poporului (timpul.md, 29.04.2011);

41. OSPĂŢ PE TIMP DE CIUMĂ: Ce salarii mari au ŞEFII de la Teleradio Moldova! (24h.md, 16.05.2011);

42. Şeful TRM are salariul lunar de 37 mii lei  (stireazilei.md, 16.05.2011);

43. Deputaţii comunişti au cerut explicaţii pe marginea salariilor şefilor companiei Teleradio-Moldova (Timpul.md, 19.05.2011);

44. Banii curg girla către slugile lui Ghimpu şi Basescu de la “MOLDOVA 1” (moldova suverana.md, 19.05.2011);

45. Comuniştii vor să ştie ce salarii au angajaţii TRM (unimedia.md, 19.05.2011);

46. Curtea de Apel a interzis postului Moldova 1 să pună pe post un film despre minorităţile sexuale (info-prim.md, 20.05.2011);

47. Curtea de Apel a interzis postului Moldova 1 să pună pe post un film despre minorităţile sexuale(azi.md, 20.05.2011);

48. Альянс узаконил зарплаты руководства «Teleradio-Moldova», превышающие десятки тысяч леев в месяц (omega.md, 19.05.2011);

49. Knut I preanik na  «Teleradio - Moldova» (newsru.md, 19.05.2011);

50. Ce fac TV din “oameni” sau Cum manipulează acestea contra “duşmanilor poporului” (pavlicenco.md, 22.05.2011);

51. Mosfilm protiv «Teleradio - Moldova» (logos-press, 22.05.2011);

52. Moldova 1, Prime TV şi Pro TV- cele mai vizonate posturi TV (unimedia.md, 30.05.2011);

53. Moldova 1 şi-a recuperate caracterul public, expert APEL (info-prim.md, 08.06.2011);

54.  Asociaţia Presei Electronice - Reflectarea alegerilor generale locale de către Compania publică Teleradio-Moldova: rezultatele monitorizării (Privesc.eu, 08.06.2011);

55. APEL: Compania TeleRadio-Moldova îşi recapătă statutul de difuzor public (Unimedia.md, 08.06.2011);

56. Către Parlamentul RM şi Guvernul RM, Confederaţia Sindicatelor din Moldova, agenţiile de presă, posturile radio, tv. Rezoluţia Adunării angajaţilor de la IPNA, Compania „Teleradio-Moldova” din 31 mai 2011(moldova-suverana.md, 08.06.2011);

57. PCRM s-a plâns la CCA de postul de televiziune Moldova 1 (allmoldova.com, 14.06.2011);

58. CCA şi APEL: Teleradio-Moldova nu a făcut partizanat politic (Timpul.md, 16.06.2011);

59. ”Primavara” Companiei publice “Teleradio-Moldova” (hotnews.md, 16.06.2011);

60. Angajatii TRM au învăţat cum să instruiască jurnalisţii din radio şi TV (cji.md, 20.06.2011);

61. De ce n-a explodat bomba lui Filat? (alexcorer.com, 01.07.2011);

62. CCA şi APEL: Teleradio-Moldova nu a făcut partizanat politic (timpul.md, 16.06.2011);

63. TRM va avea un ombudsman (info-prim.md, 11.07.2011);

64. Noutăţi, centrul de presă (ombudusman.md, 11.07.2011);

65. Ghimpu, dezvăluiri incendiare la TRM (24H.md, 19.07.2011);

66. Ghimpu despre cele 6 milioane de lei: Ioniţă a schimbat cifrele (jurnal.md, 19.07.2011);

67. O nouă instituţie în cadrul IPNA Teleradio-Moldova (azi.md, 18.06.2011);

68. Presa moldoveneasca- între imoralitate şi avort (moldova-suverana.md, 19.07.2011).[image: image6.png]

